Sanmartzialetako musika programazioa zabaldu da festen itzulera ospatzeko – Irunero\nPosted on 2022(e)ko ekainak 23 by Irunero\nUrtero moduan, musika izango da Irungo San Pedro eta San Martzial festen bezperako egunetako protagonistetako bat. Gauzak horrela, jaietako kontzertu nagusiak ekainaren 18an, 23an, 25ean eta 28an egingo dira Urdanibia plazako eszenatokian. Hala ere, sanmartzialetako musika programazioa ekaineko bi asteetan Irungo beste lekuetan egingo diren emanaldiekin osatuko da.\nJuncal Eizaguirre Kultura ordezkariak adierazi duenez, “Gertatu den guztiarekin, gogo izugarria dugu jaiak berreskuratzeko, eta munduko ilusio guztia jarri dugu”. Kultura ordezkariak azaldu duenez, Kultura arloak hilabeteak daramatza Irungo Udaleko beste arloekin eta Irungo erakundeekin eta kolektibo ugariekin elkarlanean aurtengo jaietako programazioa osatzeko. Eizaguirrek azpimarratu duenez, “Maila oso oneko musika-eskaintza dugu, askotarikoa, prestigio handikoa eta tokiko artistei ere protagonismoa ematen diena”.\nBi urteko etenaldiaren ostean, Sanmartzialetako musika programazioa berritasunez beterik dator. Izan ere, aurten ohi baino kontzertu bat gehiago egingo da, beste urteetan antolatutako hiru kontzertuei laugarren bat gehituko baitzaie. Dena den, musika emanaldien erdigune izango den eszenatokia Urdanibia plaza izango da aurten ere. Urdanibia plazako lehen emanaldia ekainaren 18an izango da, La Mala Rodríguezen eskutik; hilaren 23an, jaietako lehen egun ofizialarekin batera, Burrunba elektrotxarangaren txanda izango da, eta ikuskizun berezia emango dute kolaboratzaileekin batera. Ekainaren 25ean, aldiz, Macacok joko du Irunen, eta azken kontzertua Varry Bravak eskainiko du hilaren 28an.\nTokiko taldeak taula gainean\nBestetik, Irungo festetan emanaldia eskainiko duten tokiko taldeen izenak jakinarazi ditu Kultura arloak. Ekainaren 18an, MORA SDR taldeak kontzertua eskainiko du La Mala Rodríguezen emanaldiaren aurretik. Ekainaren 25ean, larunbatean, Ezinezkoa taldeak bidea irekiko dio Macacori. Azkenik, ekainaren 28an Malforta talde irundarra Urdanibia plazako agertoki gainean ikusteko aukera egongo da, Varry Brava entzun aurretik.\nGogoan izan behar da Burrunba elektrotxarangak ere kontzertua eskainiko duela hilaren 23an jaietako programaren barruan. Ez da hasierako talderik izango, baina talde irundarrak iragarri du emanaldi berezia egingo dutela artista kolaboratzaileen laguntzarekin.\nFestetan parte hartuko duten tokiko taldeak herritarrei irekitako bozketa bidez aukeratu dira. Bozketan 1.855 irundarren botoak jaso dira. Parte-hartzaileek aldez aurretik prozesuan izena eman zuten 10 taldeen artean aukeratu behar zuten. Malfortak lortu du boto gehien (433), atzetik Mora SDR (319) eta Ezinezkoa (280) zituela. Guztira, hiru talde hauek 2.301 boto jaso dituzte. Izan ere, parte-hartzaile bakoitzak talde bat baino gehiago bozkatzeko aukera zuen.\nJuncal Eizaguirre Kulturako ordezkariak hautatutako taldeak zoriondu ditu, eta eskerrak eman dizkie, halaber, gainerako talde guztiei, parte hartzeagatik, bai eta aurtengo jaietako musika-eskaintza prestatzeko beren iritzia eman duten irundarrei ere. “Aurtengoa oso berezia izango da zuzeneko musika hirira itzuliko delako pandemiaren une latzenak atzean utzi ondoren, eta berriz ere tokiko artistak izango dira protagonistak”, azaldu du Kultura ordezkariak.\nAukeratutakoez gain, beste talde eta musikari hauek eman zuten izena Kultura arloaren ekimen honetan parte hartzeko: Mugalariak, Hitboyz, Calle Beat, Kaos Kooperativ, Kitzika Taldea, We eta Wondersoul.\nAukeraketa prozesuan aldaketa\nBeste aldaketa esanguratsu batek musika programazioaren antolakuntzarekin du zerikusia. Hain zuzen ere, azken urteetan Sanmartzialetan kontzertua eskainiko zuten taldeak aukeratzeko bozketa herrikoi bat antolatu ohi zen jaiak hasi aurreko hilabeteetan. Tokiko taldeak aukeratzeko aurreko urteetako sistema bera erabili den arren, talde nagusien aukeraketarako sistema aldatzea erabaki da, hainbat arrazoi direla medio.\nJuncal Eizaguirre Kultura ordezkariak azaldu duenez, “prozesu horiek egiteko epe jakin batzuk bete behar dira, eta taldeen agendak ixteko arazoak sortzen zituen horrek”. Era berean, Kultura ordezkariak gaineratu duenez, azken urteetan aldaketak izan dira musikaren merkatuaren funtzionamenduan eta, ondorioz, taldeek, promotoreen eta agenteen bidez, gero eta traba gehiago zituzten horrelako proposamenak onartzeko, askotariko arrazoiak tarteko.\nBeraz, sistema aldatzeko erabakia azken urteotan egindako hausnarketa baten ondorioa da, eta musika-industriak berak proposatuta egin da. Izatez, Irun zen lurraldean kontzertuak horrela antolatzen zituen hiri bakarra. Juncal Eizaguirrek azpimarratu duenez, “oreka bilatu nahi izan dugu musika-panoramako erreferentziazko artistak ekartzearen eta herritarren parte-hartze handia bermatzearen artean”.\nPosted in ErreportajeakTagged Bertako taldeak, Emanaldiak, irun, irunero, Kontzertuak, kultura, musika, Musika taldeak, San Martzial, sanmartzialak, teloneroak


Erdi Mailako Zikloak - Hernaniko Lanbide Eskola, CIFP Gizarte Berrikuntzako LHII, Karmelo Labaka 7\nostirala, 2019ko maiatzak 10 |\nErdi Mailako teknikari titulazioa bi urtetan ikasten da, enpresetako praktikak barne. Titulazio hau 2. mailako teknikari bezala homologatuta dago.\nGure ikastetxeak Erdi-Mailako 3 titulazio eskaintzen ditu:\nMantentze-lan Elektromekanikoetako Teknikaria\nInstalazio Elektrikoetan eta Automatikoetan Teknikaria (Eskaintza Partzialean soilik)\nIraupena: 2000 ordu, bi ikasturte, hauetatik 380 h lantokietan.\nLanbide-arloa: Instalatze eta mantentze lanak\nMakineriaren eta industria-ekipoaren mantenimendua eta konponketa kalitate- eta segurtasun-baldintzetan eta eskatutako epeetan egitea. Linea automatizatuen produkzioa eskatutako kalitate, kopuru eta epeetan lortzea, giza baliabideak koordinatuz eta ekipoak eta produkzio-sistemak fidagarritasun- eta erabilgarritasun-baldintzetan mantenduz. Makineriaren eta industria-ekipoaren muntaia eta plantako instalazioa egitea, saldu ondoko zerbitzu teknikoa kalitate- eta segurtasun-baldintzetan eta eskatutako epeetan emanez.\nLAN MUNDUAN ZEREGIN NAGUSIAK:\nOrduak / Astero\nOrduak / Guztira\n0949. Fabrikazio-teknikak 7 231\n0951. Elektrizitatea eta automatismo elektrikoak\n0952. Automatismo pneumatikoak eta hidraulikoak\n0954. Muntaia- eta mantentze-lan elektriko/elektronikoak\nE-100. Ingeles teknikoa\n0950. Lotura- eta muntaia-teknikak\n0953. Muntaia- eta mantentze-lan mekanikoak\n0955. Linea automatizatuen muntaia- eta mantentze-lanak\n0956. Laneko prestakuntza eta orientabidea\n0957. Enpresa eta ekipen sortzailea\n0958. Lantokiko prestakuntza\nhurrengoa - aurrekoa - gora\nTitulazio hau hasierako lanbide-heziketari dagokio, Eskaintza Partzialaren modalitatean eskaintzen da, lanean ari direnei Erdi Mailako Instalazio Elektrikoetan eta Automatikoetan Teknikaria titulua eskuratzeko ikasketak egitea errazteko. Ikasturte bakoitzean zikloko modulu (ikasgai) bakan batzuk eskaintzen dira, urtero ezberdinak, arratsaldeko ordutegian.\nXehetasun gehiago "Eskaintza Partziala" atalan.\nTitulu honen konpetentzia orokorra da eraikinetan telekomunikazio-azpiegiturak, behe-tentsioko instalazio elektrikoak, makina elektrikoak eta sistema automatizatuak muntatzea eta mantentzea, betiere indarrean dagoen araudia eta erregelamentazioa aplikatuz, kalitate, segurtasun eta laneko arriskuetako protokoloak aintzat hartuz, eta funtzionalitatea eta ingurumenarekiko errespetua ziurtatuz.\nSistema domotikoen instalatzailea eta mantentzailea.\nTelefono-instalazioen eta -tresneriaren instalatzailea/mantentzailea.\nEskaintza arruntean Lehenengo ikasturtean\n0235. Barneko instalazio elektrikoak\n0239. Eguzki-instalazio fotovoltaikoak\nE100. Ingeles teknikoa 1 33\nEskaintza arruntean Bigarren ikasturtean\n0237. Etxebizitzetako eta eraikinetako telekomunikazio-azpiegitura komunak\n0238. Instalazio domotikoak\n0240. Makina elektrikoak\n0241. Laneko prestakuntza eta orientabidea\n0242. Enpresa eta ekimen sortzailea\n0243. Lantokiko prestakuntza - 380\nLanbide-arloa: Frabrikazio mekanikoa\nTitulu honen gaitasun orokorra da txirbil-harroketaren, konformazioaren eta prozesu berezien bidezko mekanizazio-prozesuak gauzatzea, makina-erremintak prestatu, programatu eta maneiatuta, lortutako produktua egiaztatuta, eta kalitate, segurtasun eta ingurumen-babeseko zehaztapenak beteta.\nARLO PROFESIONAL HAUETAN LAN EGITEKO AUKERA IZANGO DUZU:\nLanbide-ingurunea Irudi profesional honek metalak transformatzeko industrietan egiten du lan. Industria horiek makineria eta ekipo mekanikoak, material eta ekipo elektriko elektroniko eta optikoak, eta industria-sektoreari dagokion garraio-materiala eraikitzeko azpisektoreen barruan daude.\n0004. Txirbil-harroketa bidezko fabrikazioa\n0005. Sistema automatizatuak\n0006. Metrologia eta saiakuntzak\n0007. Interpretazio grafikoa\n0008. Ingeles teknikoa\n0002. Zenbakizko kontrol bidezko mekanizazioa\n0003. Urraduraren, elektrohigaduraren, ebaketaren, konformazioaren eta prozesu berezien bidezko fabrikazioa\n0009. Laneko prestakuntza eta orientabidea\n0010. Enpresa eta ekimen sortzailea\n0011. Lantokiko prestakuntza


Tosta — Kornuallesen izango da Tosta jaialdia, gaurtik igandera bitartean\nTosta ekimenaren bigarren jaialdia gaur, ekainaren 17an, hasiko da Kornualleseko Falmouth herrian. Bertako International Sea Shanty jaialdiarekin bat egingo du Tostak, eta bi egunez publiko zabalari eskainitako jarduera parte-hartzaileak eta zuzeneko musika emanaldiak egingo dira: Tosta Banda, Tosta kantua, tailerrak, mosaikoak, flash mob-a, kontzertuak, street art-a, erakusketak, kantujira, zuzeneko irrati emisioak eta abar.\nJaialdien helburua, Europako hizkuntza eta kultur aniztasuna azaleratu eta ospatzea da. Atlantiko kostaldeko zazpi hizkuntza komunitatek egin dugu bat, Donostia 2016rekin batera, Tosta proiektuan.\nLehen jaialdia Irlandan izan zen maiatzaren hasieran. Kornualleseko geldialdiaren ostean, Tostako edukiontziak Galesera abiatuko dira, datorren asteburuan izango baita bertako jaialdia. Ondoren, Eskozia, Frisia eta Galizian izango da Tosta, eta irailaren 22tik 25era Errenterian izango da azken jaialdia. Aurrerago emango dizuegu egitarauaren berri.\nKornubierak 500 hiztun inguru ditu gaur egun, XIX. mendean ia desagertu zen arren. Azken hamarkadetan hizkuntza berreskuratzeko mugimendua sortu da Kornuallesen (500.000 biztanle daude bertan), eta hiztun kopurua hazten ari da. Tostako kide den Golden Tree elkartea da ahalegin horretan ari diren eragileetako bat, kulturaren esparrutik batez ere.\nBestalde, Sophie Stephenson artista aste honetan itzuli da Eskoziara, Euskal Herrian ia sei astez egon eta gero. Bertan egindako sormen lana bukatzen ari da, eta Eskoziako jaialdian aurkeztuko du uztailaren hasieran. Era berean, Uxue Arzelus zinegile Donostiarrak datorren astean aurkeztuko du, Galesen, bertako egonaldian ekoiztu zuen dokumental laburra.\nTostari buruzko informazio eguneratua izateko, jarraitu Twitterren @tosta2016 eta #tosta2016.\nSophie Stephenson dantzaria, Atlantikaldia jaialdiaren aurkezpenean, ekainaren hasieran.


Bizkaiko metalgintzan ere grebara jo dute langileek | Aktualitatea | Gedar\nLan-hitzarmenaren negoziaketan hamazazpi eskaera egin dituzte sindikatuek, baina ez ditu ontzat hartu patronalak. Hortaz, hiru greba egun egingo dituzte beharginek, eta gaur da aurrenekoa. Ertzaintza langileen aurka oldartu da piketeetan.\nARGAZKIA / LAB Industria\nBizkaian 52.000 langile daude grebara deituta gaurko, ekainaren 30erako eta uztailaren 1erako. Izan ere, oraindik ez dago akordiorik metalgintzako lan-hitzarmena berritzeko negoziaketan, patronalak ez baititu onartu sindikatuek egindako eskaerak. Langileen ordezkariek hamazazpi puntu aurkeztu dituzte eskaera modura; besteak beste, behin-behinekotasunari mugak jartzea eta arlo guztietan subrogazioa zabaltzea exijitzen diote patronalari.\nGaur da, beraz, Bizkaiko metaleko langileen aurreneko greba eguna. Oraindik ez dituzte parte-hartzeari buruzko datu zehatzak argitaratu, baina %80 ingurukoa izan dela diote sindikatuek. Erabat geldirik daude, esaterako, Sestaoko (Bizkaia) ACB, Trapagarango (Bizkaia) Nervacero, Abadiñoko (Bizkaia) Gestamp.\nLangileek piketeei ekin diete goizean goiz, esaterako, Erandioko (Bizkaia) Murueta ontziolan eta Basauriko (Bizkaia) Sidenorren —Sidenor enpresan, berez, hitzarmen propioa sinatu berri dute, baina sindikatuek salatu dute zuzendaritzak, FVEM patronalaren parte denak, uko egiten diola sektoreko hitzarmen kolektiboa berritzeari—. Ertzaintza bertaratu da Murueta ingurura nahiz Sidenorrera, eta salatu dutenez, bultzaka eta borra-kolpe bidez egin du langileen aurka.\n11:30erako manifestazio batera deitu dute ELA, CCOO, LAB, UGT, ESK, USO, CGT eta CNT sindikatuek Bilbon (Bizkaia). FVEM patronalaren egoitzaren aurrean hasi da mobilizazioa, eta Arriagako zubian amaituko da.\nAraban ere borrokan ari dira metalgintzako beharginak, lan-hitzarmenaren negoziaketa bete-betean. Beste lau greba egunetara deitu dute Araban.


'Handia', pelikula, aire libreko zine emanaldian | El Diario Vasco\nBajo-deba'Handia', pelikula, aire libreko zine emanaldian\n'Handia', pelikula, aire libreko zine emanaldian\nA. ZABALA MENDARO. Sábado, 14 julio 2018, 00:12\nGaur larunbata, Udalak aire libreko Zine emanaldia antolatu du. «Handia» filma arrakastatsua ikusteko aukera izango da Golati Pilotalekuan gaueko 22:00etan. Lehen Karlistaldian borrokatu ostean,« Martin Gipuzkoako» bere etxera itzultzen da eta han, harrituta, bere anaia Joakin ohi baino askoz ere handiagoa dela aurkitzen du. Mundu osoak Lurreko gizon handiena ikusteko ordaindu nahi izango duelakoan, bi anaiek bidaia luze bati ekingo diote, Europan zehar. Bidean, anbizioak, diruak eta ospeak betirako aldatuko dute familiaren patua. Pelikulak, benetako gertakarietan oinarritutako istorio bat kontatzen du.\nHerriko jaiei lotuta, ekintza asko antolatu dira aurrez ere El concurso de carteles para anunciar las fiestas, en marcha


ortzadar Larunbata, 2012ko azaroaren 3a. 281 zenbakia\nPANTXOA ETXEGOIEN “Euskara salbatuko bada, erronka handia dauka eskolak” -- 4-5. orrialdeak --\n‘BEGIAK LEKUKO’ Mugaldekoak diskoliburu biribila dakar -- 2. orrialdea --\nLarunbata, 2012ko azaroaren 3a\n“Begiradan datza txikia handitzeko ahalmena” Egunerokoari zukua atera behar zaiolakoan, zapore askotako proiektua osatu berri du Mugaldekoak taldeak.\nMusika eta literatura uztartuz, mundu mailako testu eta doinu antologia txukuna aurkeztu du, oraingoan, ‘Begiak lekuko’ disko-liburuan\nUNDUAN ikusitakoa Euskal Herrira ekarri nahi izan dugu, bidaia horretan bizi dugunaren lekukotasuna emanez”, azaldu du Beñardo Goietxe Mugaldekoak taldeko kideak. Ohiko begiradaren aurrean, baina, eguneroko zurrunbiloan oharkabean gertatzen diren gauza txikiak eskaini izan nahi dituzte Goietxek berak, Edu Zelaieta, Raul Garcia eta Mattin Sorzabalbere taldeko kideek. “Beste era batera begiratuta, gauza txikiak erraldoi bihur daitezke. Begiradan datza, hortaz, txikia handitzeko ahalmena”, ziurtatu du Goietxe gitarra joleak. Finean, carpe diem adierazpen latindarraren bertsio eguneratua.\nEta mementua aprobetxatu behar bada, Begiak lekuko diskoan topatu ditzakegun Bob Dylanen Let Me Die in My Footsprints, Leonard Cohenen Bird on a Wire eta Johnny Cashen Folsom Prison Blues kanta aski ezagunak aukera onak dira oso. Hor daude ere Jose Afonso Portugalgo musika herrikoiaren ikono den Cantigas do maio abestia, folk ingelesaren erakusle Vasthi Bunyanen Rose Hip November, Mexikoko Conjunto Bernalen Mi único camino rantxera edota Moussu T e lei Jovents talde okzitaniarraren Lanaren kantua ere. Jim Beloff ukelele-jotzaile hawaiiarraren Blues on a Ukelele abestia ahaztu barik.\n“Mundua eta Euskal Herriaren arteko kulturen elkartrukean zubi izan gara”, baieztatu du Berako laukoteak. JOSEBA LARRETXE\nre gustoko autore kanpotar batzuen egokitzapenak dira”, zehaztu du Goietxek. Proiektu honen muina den begien lekukotasuna, baina, ez dago musika eta hitzetan bakarrik. Disenuan ere efektu bera bilatu dute, horretarako Mathilde BrugièreGarde artistaren laguntza izan dutela. Alderdi bisual-estetiko horretaz gain, 15 kantuen aukeraketan hainbat pertsonaren testigantzak aurkitu ahal izango dira. “Hainbat begirada egunero inguratzen gaituenaz”, zehaztu dute. Bestetik, 34 orrialdeko liburuxkan, “leku batetik bertzera joateko zenbait zubi” eskaintzen direla ohartarazi dute.\nEUSKARATZEKO EGINAHALAK Azken disko hau kontraste handikoa da, aipatu abestien moldaketez gain, nazioarteko olerkarien poemak ere aurkitu baitaitezke bertan: Wilsawa Szymborska poloniar, Margarita Robleda mexikar eta Nazin Hikmet turkiarrarenak, besteak beste. Kasu guztietan, jatorrizko hizkuntza eta kulturatik euskaratzeko eginahalak egin dituzte. “Mundua eta Euskal Herriaren arteko elkartruke horretan gu geu izan gara zubi”, nabarmendu du Berako laukoteak. Beren hitzetan, lortutako emaitzarekin gustura daudela erraz antzematen da.\nANTZERKIA ZUZENEKOETAN Mugaldeko taldeak hainbat emanaldi burutu ditu jada: Larrabetzun, Guardian, Gasteizen eta Donostian. Laster, Baionan ere izango dira. Zuzeneko ikuskizunetan, poemak irakurri eta kantuak abesteaz gain, antzerki ukituak ere agertzen dira. “Eszenatoki baten gainean egoteak zer dakarren kontzientzia hartzen ari gara, jendearekin partekatu nahi duguna hobeki komunikatzeko”, azaldu dute.\nBegiak lekuko gaur egungo gizartean gehien kontsumitzen den ikus-entzunezko kulturengandik aldentzen da oso. Hala ere, horretan datza musikari hauen proposamena. “Zerbait diferentea eskaintzeko asmo zintzoa dago proiektu honetan”, azpimarratu dute. Lortu duten ala ez entzuleek esan beharko dute.\nBiziago sentitzeak dakarren muga inguruan (2006) lehenengo lanarekin aldenduta, garapena nabarmena da bigarren lan honetan. “Begiak lekuko musikalagoa da. Aurrekoan, abestiak baino, poema musikatuak baitziren”, gogorarazi du taldeko gitarra-joleak. Instrumentu aniztasunean islatzen da hori. Folk, country edo blues estiloetan erabiltzen ohi diren gitarrak, banjoa, ukelelea eta kontrabaxuarekin batera, txirula, harmonika eta txalapartarekin ere aritu baitira. Abestien hitzetan ere antzematen da aldaketa. Aurreko lanaren hitz gehienak Edu Zelaietaren Mugaldekoak liburutik bazetozen –hortik taldearen izena–, oraingoan, berriz, pieza gehienak “geu-\nMusika-tresnen aniztasuna nabarmena da lan berrian. J. L.\nLan honekin batera, bideoklip dotorea ere kaleratu du Mugaldekoak taldeak: Zakur arra eta ehunzagoa. Joseba Larratxe Josevisky-ren laguntzarekin, enpatiaren inguruko fabula bat kontatzen da bertan, AEBetako melodia herrikoi bat oinarri hartuta. “Irri eta gogoeta eragiten dituen alegiatxo bat da”, ziurtatu dute taldekideek.\nAspiragailuak sofa azpikoak nola TITULUA: ‘IDAZTEN ARI DELA IDAZTEN DUEN IDAZLEA’\nkaso nire posizionamendua liburuarekiko ez da egokiena. Akaso ez dut behar besteko distantziarik, ez eta ironikorik ere, liburua behar bezala juzgatzeko. Batetik, ze kontxo, ez dut hemen aitortzeko erreparorik, Iban Zalduaren ipuinen fana naizelako –baina ipuinen fana, behar den bezala–. Eta bestetik, zer nahi duzue esatea, baina literaturaren gainean aritzen den literatura oso atsegin dudalako, ez dakit, angula jaleak marra zuri distiranta oso atsegin izango duen bezalaxe. Gaur, beraz, ez naiz kritiko serioarena egiten saiatuko –esfortzurik ere ez dut egingo–. Lehenengo aldiz; eta akaso azken aldiz –eta zalantza daukat ez ote nukeen usuago, edo beti, egin beharreko zerbait; hain da bestela, eta halere, hotz eta zurrun eta ezdeusa kazeta kritikagintza–. Kritiken hemerotekan ez ateratzeko arriskuarekin, eta bai zirku mundialeko hurrengo espektakuluan. Ipuin liburua batasun zentzu argi batekin eraikitzen bada eta ipuin bilduma saski-naski totala izan badaiteke, bada, Zalduaren azken hau garbiki da lehenetarik, literaturaren gaineko\nEta Biodiskografiak hura ere ipuin liburu izan arren, azken Idazten ari dela idazten duen idazlea hau are da gehiago, hark diskoetatik abiatutako ipuinak biltzen zituen bezala –baina askotarikoak, norabide ugaritan barreiatzen zirenak–, honek literaturarekiko harreman estua –eta arriskutsua– gordetzen duelako. Idazlea, kritikaria, itzultzailea, irakurlea, dendak, sariak, irakurle-klubak, idazleen ingurumariak. Eta kontraesanik ez da: literaturaren gaineko eta, batez ere, azpiko kontuez ari bada ere, ez da inondik ere bilduma monokromoa; kontrakoa: ipuin laburrak –eta are laburragoak– irakurriko ditugu, eta eskaintza luzeak; ipuin fiktizio ezin gertagarriagoak, eta, ezinbestean, ukitu erreal-fantastikoak; eta, besteren gainetik, metaliteratura, gaindosiaren mugetaraino. Esan beharko nuke ipuin bukaera batzuk bortxatu xamarrak iruditu zaizkidala –K. izeneko ipuinarena, esaterako–, ipuin bukaera batzuk aurreikusgarri xamarrak –Deskribapena izenekoarena, esaterako–. Esan beharko nuke orain-orain-\ngo aktualitateari lotutako erreferentzia ugariek –Laura Mintegiren hautagaitza eta abar– zalantza sortu didatela, denboran iraungo ote duten, ez ote duten keinu hutsal, anekdota soilean geratzeko arriskurik? Esango dut, horiekin batera, asegarria dela erabat liburuaren irakurketa.\neta, batez ere, azpiko ipuinak bildu dituelako bertan –aspiradorak sofa azpiko hautsak nola–.\nKontraesanik ez da: literaturaren gaineko eta, batez ere, azpiko kontuez ari bada ere, ez da inondik ere bilduma monokromoa, kontrakoa\nLiteratura kontuez nik baino puskaz gehiago dakien lagun batekin hitz egiten nuen: ipuinak egiteko modu bat duen idazleak ondo bidean goiz edo berandu jotzen duela gailurra, eta zail izaten duela gero, bide berririk zapaldu ezean, bere burua ez errepikatzea. Quim Monzo katalana aipatzen genuen, adibidez, bere Gauza guztien zergatia (Elkar, 1998). Baina nola Quim Monzo katalanak, adibidez, egin duen azken liburuetan biraketa interesgarri bat, eta lortu duen hala inoizko ipuinik onenak idaztea. Etorkizuna ipuin liburuaz geroztik, eta bi ipuin bildumaren ondotik, akaso Iban Zaldua prestatzen ari den ipuin liburuak ekarriko du erantzun garbiagorik. Dena den, kontuok utziko dizkiegu Bakailaoa eta gainontzeko euskal kritikariei. Irakurleok nahikoa, eta gehiegi, dugu Idazten ari dela honen irakurketa disfrutatzearekin.\n1. Atzerri Mikel Antza. Susa.\n2. Gaur zortzi Carmen Gisasola. Alberdania.\n3. Motoa Juan Kruz Igerabide. Alberdania.\n4. Idazten ari dela idazten duen idazlea\n1. Kolonbian bahituta. 74 egun ELNren esku\n5. Made in Galiza\n2. Independentziaren paperak\nSechu Sende. Txalaparta.\n6. Piztiaren begiak\n3. Barkamena, kondena, tortura\n4. Gau lana Rosa Arburua. Alberdania.\n5. Zentauro-hankak Jon Gerediaga. Pamiela.\n6. Tunisian girl Lina Ben Mhenni. Denonartean.\nJonathan Swift. Xabier Mendiguren (itzul.). Elkar. 384 orr. 18,50 euro.\nIrène Némirovsky. Joxe Antonio Sarasola (itzul.). Alberdania. 154 orr. 16 euro.\nFantasia eta satira Bizitzak bor-bor egiten duenean unibertsala Literatura fantastikoaren gailurretakoa da obra hau, baita askoz gehiago ere. Gulliverrek ezagutuko dituen izaki, gizaki, ohitura eta gertaera harrigarriek abenturetako nobelen artean kokatu dute. Horrez gain, satira historikoa azpimarratu behar da, une hartako Irlanda eta Ingalaterrako hainbat pertsonaia eta gertaera historiko erretratatzen dituena. Horrekin batera, satira unibertsala dugu, gizakiaren makurkeriak eta ustelkeriak salatzera daramana, hura onbideratzeko asmoz, betiere.\nEleberri hau garaiko argitaratzailearen paperen artean galduta zegoen eta mende honetan argitaratu da lehen aldiz. Kontakizun intimista eta hunkigarria da. Baserri giroko Frantziako herri txiki batean kokatzen da, 30eko urteen hasieran. Silviok dirutza gastatu du munduan zeharkako bere ibilaldietan. 60 urterekin eta familiaren kargarik gabe, patxada ederrean bizi da. Halako batean, ordea, patxada hori trakestu egiten da, herrian heriotza lazgarri bat gertatzen baita...\n‘Efektudun baloia’ Frauke Nahrgang. Betina Gotzen-Beek (irud.). Ibaizabal. 136 orr. 11,50 euro.\nJoko garbia beti gailentzen da Lorategian dauden nano batzuek eta agure ipurterre batek oztopatuko dituzte Moritzek eta gainerako taldekideek areto futboleko lehiaketa irabazteko egin behar dituzten entrenamenduak. Futbolzale amorratuak deritzon bildumako protagonistak dira Moritz, Catrina, Niko, ... hauek guztiak GrünGelb taldean aritzen dira eta oso gustukoak dituzte jokoa eta lehia, baina ikasketak bazterrera utzi gabe, hori bai. Joko garbia eta adiskidetasunari esker, gatazka guztiak gainditu egiten dituzte.\nMaketazioa: Naroa Etxebarria Portadako argazkia: Jose Mari Martínez\nEuskal Kultur Erakundeak 140 elkarte kide inguru ditu; hainbat alorretan lan egiten dutenak, ondarean, literaturan eta bertsolaritzan, kasu. JOSE MARI MARTÍNEZ\nSustraietatik hostoetara, euskal kultura biziberritzen 22 urte daramatza Euskal Kultur Erakundeak Ipar Euskal Herriko kultura JON ANDER URKIAGA EGIDAZU\nRENTE askotako guda. Hamar besodun olagarroa. Erpin zenbakaitzeko figura geometrikoa. Hori eta askoz ere gehiago bada Euskal Kultur Erakundea (EKE). Lapurdin, Nafarroa Beherean eta Zuberoan euskal kultura indartzea xede duen elkarte hau 1990. urtean sortu zen, eta xede horretan irmo jarraitzen du urteen joanean Pantxoa Etxegoin (Jatsu, Nafarroa Beherea, 1960) lehendakari duen erakundeak. EKEren sorrera antolamendu baten beharrizanetik abiatu zen. Etxegoinen hitzetan, momentuko euskal kultura tal-\nelkarte, artista eta administrazioekin lanean, kultura egitura sendo bat lortu asmoz\ndeek beraien eta erakunde publikoen artean arartekolaritza egingo zuen erakunde egituratu baten beharra sumatzen zuten. Gainera, “borondate politiko bat ere bazegoen, bai estatuarengandik, bai kontseilu orokorrarengandik, bai eta Akitaniako erregioarengandik”. Baina garrantzi bereziko zerbait ere gertatu zen Etxegoinen esanetan: “Laugarren partaide bezala Ipar Euskal Herriko udaletxe gehienek dirulaguntzak eman zituzten, eta dirua interesgarria bazen ere, guretzako oso garrantzitsua izan zen eman ziguten berme morala”. Eremu geografiko txikia izanagatik ere, Ipar Euskal Herrian badira euskal kulturaz ardu-\nratzen diren egitura ugari, eta elkarte horiei laguntza ematea da EKEren zeregin nagusietako bat. “Gure erakundeak alor desberdinetan lan egiten duten 140 elkarte kide inguru ditu, izan dadin abiatuta ondaretik, pasatuz literaturarat edo bertsolaritzarat, antzerkia, musika, arte plastikoa...”, eta elkarte horiek urterik urte dituzten proiektuetan laguntzen aritzen da Etxegoin buru duen erakundea, sostengu ekonomikoaz gain, egunez eguneko kultura lanean ere laguntzaile izanik. Eta bigarren alderdi hori da EKEk egiten duen lanaren oinarri nagusietako bat. “Ipar Euskal Herria espazio oso txikia da, baina badira anitz\ndienetarikoa”, eta horren baitan kokatzen du Etxegoinek Hogeita programa. “Helburua da gazteak aktore izan daitezen eta gazte horiek interpreta dezaten euskal kultura sentitzen duten bezala”. Hogeita programaren baitan, esaterako, arte-bisualen, literaturaren edo dantza eta antzerkiaren inguruko deialdiak luzatzen dira. Gainera, Euskal Herri osoko gazteei zuzendutako programa da Hogeita eta EKEk 2014. urtera arte gazteenei ateak zabaltzen jarraitzeko asmoa du aipatu programarekin. “Helburua da gazte horiei laguntzea, eta horretarako dirutza bat ematen dugu, hedapenean laguntzen diegu... Guk gazte horiek egiazki aktore izan daitezen nahi dugu, beren sentimendu eta izaerarekin euskal kultura eraiki dezaten”. Baina, bestalde, Hogeita programak transmisioari ere lekua egiten dio, eta euskal kulturaren ondare zuzenak diren dantza, bertsolaritza edota kantua eskoletan sartzea ere badu xede. Garrantzi berezia ematen dio horri Etxegoinek. “Niretzako eskola zinez da sarbide bat euskal kulturaren biziarazteko; euskararen irakastea ez da aski, gazte horiek euskaraz bizi behar dute, eta euskaraz bizi kantuaren, bertsolaritzaren edo beste kultur adierazpide batzuen bitartez”. UZTA EDERRA Aitzitik, orain 22 urte Euskal Kul-\ntur Erakundeak ereindako haziak uzta ederra ematen ari badira ere, EKEren bidea ez da samurra izan beti. “Gure administrazio kontseiluan erakunde publikoetako arduradunak eta kultura munduko elkarte zein artistak esertzea lortu dugu. Eta, beti erraza izan ez arren, uste dugu horrela behar dugula lan egin; ez da posible bakoitza bere bidetik joatea”. Elkarrekin lan egin beharraz erabat kontziente da Pantxoa Etxegoin, “horrek aitzinamendu bat ekarri baitio euskal kulturari”. Transmisioa, erakunde publiko eta kultura agenteen arteko arartekolaritza lana eta hezkuntza artistiko zein kulturala. Horrela laburbil daiteke Euskal Kultur Erakundearen izaera. Ipar Euskal Herriko kulturgintzaren zutabe, nondik gatozen ahaztu gabe, baina etorkizuneko erronka berriei ateak zabalik.\nelkarte eta artista ari direnak musutruk, kulturgintza ez dutenak ogibide. Baina bistan dena gaur egun, krisia ezker-eskuin daukagun honetan, biziki garrantzitsua dela lan komun bat eramatea. Artistek zaharberritzen dute euskal kultura eta gu hor gaude artista horiei laguntzeko, egiten duten lana egituratzeko, proiektu komunak garatzeko bata eta bestearen artean, artista batek beste artista bat hobeki ezagut dezan. Beraz, gurutzatze lan horiek egiteko dago EKE, eta ene ustez hori denen beharra da, proiektua ahal bezain ederra eta antolatua izan dadin eta elkarte horiek ere azkenean gero eta egituratuago egon daitezen”. AHOZKO ONDAREA Baina laguntzaile roletik\nharago ere zabaltzen da kultura erakundearen lan eremua, erakundeak berak ere bultzatzen eta abiatzen dituelako zenbait ekintza, besteak beste, Kantuketa eta Batekmila egitasmoak. Horiekin batera, “ahozko ondareari buruzko bilketa bat ere abiatu dugu pertsona nagusien inguruan. Hasi gara jendea elkarrizketatzen eta hori guretzako alor handi bat da, zeren bilketa bat egiten dugu pertsona zaharrei buruz, baina gero ez gara horretan gelditzen; adibidez, lan hori irakasle batzuei transmititu nahi genieke”, helburua transmisioari buruzko euskarri pedagogiko batzuk sortzea izanik. Azkenik, sorkuntza artistikora zuzendutako hirugarren lan ildo bat ere badago, “EKEren ustetan hori baita euskal kulturaren giltza han-\nBistan dena gaur egun, krisia ezkereskuin daukagun honetan, biziki garrantzitsua dela lan komun bat eramatea”\nIrakastea ez da aski, gazteek euskaraz bizi behar dute, kantuaren, bertsolaritzaren edo beste kultur adierazpideen bitartez”\nPANTXOA ETXEGOIN EUSKAL KULTUR ERAKUNDEKO LEHENDAKARIA\n“Euskara salbatuko bada, erronka handia dauka eskolak” Entzuna dizut esaten zure bizitzan zerbait garrantzitsua egon bada hori euskaraz bizi ahal izatea izan dela. Umetatik jakin dut euskaraz, eta hala mintzatu naiz ene aita-amekin, beraz, enetako euskara oso garrantzitsua izan da. Ni baxenabartarra naiz eta lur horrek anitz-anitz gauza eman dit, beraz, lotu egiten ditut lur hori, hizkuntza eta hizkuntza horretarik bizitzea. Gaur egun, aldiz, enetako transmisioa da dugun erronka handiena eta transmisioa aipatzen delarik enetako biziki garrantzitsua da euskaldunek gure kultura errotik ezagutzea. Baina gero behar dugu ezagutza transmititu; lehenik belaunaldi berriei, baina baita publiko zabal bati ere. Eta horretan guztian erronka handi bat badauka egiteko eskolak, zorigaitzez familiako transmisioa ahulduz joan baita azken urte hauetan eta gure belaunaldiak badu errespontsabilitate handi bat belaunaldi berri horiei euskara ezagutarazteko eta bizi dezaten euskara hori.\nEuskara zer den nahiko argi dagoen arren, zer da euskal kultura? Niretzako argi da euskal kultura oinarritzen dela gure hizkuntzan, euskaran. Beraz, kultura hori baloratua da hizkuntzaren bitartez, eta beti joango gara euskara ardatz izango duen helmuga batera. Gure inguruotan anitz dira euskaraz ez dakitenak, baina lotura edo atxikipen handia dutenak anitz arrazoirengatik\nEuskal Herriari buruz, euskal kulturari buruz. Eta jende hori ez da baztertu behar, baizik eta gurekin behar ditugu bildu eta haiekin lan egin, eta nahi badute euskal kultura horretan parte hartu guk behar ditugu giltzak eman parte har dezaten. Beraz, dudarik gabe euskal kultura da euskara duena oinarri bezala, baina denbora berean, praktikatzen den gauza bat da eta horretan saiatzen gara egun guztiz, transmisio lana eta hedapena bultzatuz.\nOfiziala ez den hizkuntza batean ekoitzitako kulturak zein laguntza lor lezake Frantziako administrazioaren aldetik? Gure hizkuntza ez da ofiziala eta aspaldidanik gabiltza hori lortu nahirik. Baina, aldi berean, anai artean ere behar dugu mugitu ditugun tresnekin, baldin badakigu ere ez direla nahikoak. Administraziotik egiten dituzte beren programak, baina zaila zaie frankotan kanporat aholkuak galdegitea. Guk, aldi berean, Euskal Kultur Erakunde (EKE) bezala, behar dugu aski indar ukan eta behar dugu gai izan zein gabezia dauden errateko... Ez baita alde batetik erakunde publikoak eta beste alde batetik elkarteak, baizik elkarrekiko lan bat izan dadin, politikan elkar-ekoizpen bat izan dadin denen artean.\nILAREN 7, 8 eta 9an egingo da Villabonako Subijana etxean, III. Ahoa Bete Hots jardunaldia. Aurtengo gai nagusia, euskalkiak, batua eta erregistroa ahozko kultur sorkuntzan. Antzerkigileen, ipuin kontalarien eta, oro har, ahoz komunikatzen dutenen ikuspegia landuko dute, baita bertsolariena ere. Euskal Herri osoan hedatutako jarduera izanik, bertsogintzak beti izan du erabili beharreko hizkuntzari buruzko kezka: batua ala euskalkia hautatzea ote den egokiago, euskara jasoa hobetsi ala eguneroko hizkera informalera jo eta abar. Galdera horiei buruz hausnartu, eskarmentudun bertsolarien gogoetak konpartitu eta aurrera egiteko bidea argitzen saiatuko dira. “Eguneroko zalantzetatik sortu den gaia da hau –esan digu Beñat Gaztelumendik– bertsolari batek, plaza batera heltzen denerako, erabaki batzuk hartuak izaten ditu, alegia, zein erregistro eta euskalki erabiliko dituen”. Añorgako bertsolaria, Euskal Herriko Bertsolari Elkarteko kidea ere bada eta, hilaren 8an, bertsolaritzari buruzko ekintzak gidatuko ditu Ahoa Bete Hots jardunaldian. Xabier Amuriza, euskara batuak eta euskalkiek bertsogintzan daukaten lekuaz mintzatuko da. Ondoren, Andoni Egañak, Erregistroaren bila bertsotan hitzaldia eskainiko du. Mikel Markez musikariaren hitzaldi-kantaldiak aberastu egingo du egun horretako gogoeta. Mintzola Fundazioko zuzendari Josune Zabalak azpimarratu duenez, “gogotsu gaude antolatzaileok Mikel Markez entzuteko, bertsogintzatik urruntzen da bere lana, baina bere gogoetak balioko digu”. Gaztelumendik gaineratu du, “Mikel Markez ahozko kultur sorkuntzaren beste adar batean dago, baina plaza askotan ibili da eta bere esperientzia ez da guretik gehiegi aldenduko”. Bertsolaritzari buruzkoak biribiltzeko, eguneko hiru protagonistek, Amuriza, Egaña eta Markezek, mahai inguru batean parte hartuko dute; “bi hitzaldiak eta kantaldia solte geratu ez daitezen, hiruren arteko puntu komunak bilatzeko izango da”, aurreratu du mahai inguruko moderatzaile Beñat Gaztelumendik. Xabier Amuriza eta Gaztelumendi ados daude, euskalkiek eta batuak lekua daukate bertsotan, egoeraren arabera moldatzea da gakoa. “Batuaren eta dialektoaren artean ez dago marra bat, nik bietara egiten dut”, dio Gaztelumendik. Xabier Amurizak, bertsolari beteranoagoa izanda, gogoan ditu batuaren inguruan egoten ziren eztabaidak: “Neure buruari esaten nion, nola abestu behar ote nuen, eta bizkaieraz egitea pentsatu nuen, bai behintzat Bizkaian”. Bertsolari Txapelketa irabazi zuen aldi bietan, berriz, 1980an eta 1982an, aintzindaria izan zen euskara batua erabiltzen. “Sinesten dut euskara batu nazional bat behar dugula, eta demostratu nahi nuen badaukagula tresna bat euskaldunok elkar ulertzeko –aipatu du Amurizak–, egin nuen eta\nuste dut lortu nuela gehienek ulertzea”. Herriz herri dabilenean, Xabier Amuriza bertako euskarara hurbiltzen ahalegintzen da: “Bizkaian beti bizkaiera erabiltzen dut, euskaltegi giroan-edo ez bada, lehen gauza exotiko moduan eskatzen ziguten bizkaieraz kantatzeko, gaur egun normaltzat jotzen da”. Hala ere, neurria behar dela aldarrikatzen du, “batzuk ahalegintzen dira herri bakoitzeko hitz, esamolde eta ahoskerak imitatzen eta, oso ziur egon ezean, itxura txarra emateko arriskua dago, horrelakoetan, nik uste hobe dela bizkaiera jasoago batera jotzea”. Beñat Gaztelumendik, “naturaltasuna” aipatzen du erabaki horiek hartzeko, “plazaren araberakoa ere izaten da”.\nAhozkotasunaren dilemak aztergai Mintzola Fundazioak antolatzen duen Ahoa Bete Hots jardunaldian euskalkiez eta erregistroaz jardungo dira aurten\nDABI PIEDRA Hirugarren edizio honetan, Andoni Egañak (ezk.) ‘Erregistroaren bila bertsotan’ hitzaldia eskainiko du. Xabier Amurizak, berriz, euskara batua eta euskalkien gainean gogoeta egingo du. Azkenik, Mikel Markezek (esk.) hitzaz eta musikaz jantziko ditu jardunaldiak. LUIS GÓMEZ/JOSE MARI MARTÍNEZ/IKER AZURMENDI\nHERRIKOIA EDO JASOA? Erregistroari dagokio-\nnez, Gaztelumendik onartu duenez, “erabaki hori gehiago kostatzen da”. Hizkera herrikoia edo jasoagoa erabiltzeko orduan, dena den, Amurizak garbi esan du, “ezin dut bertsotan egin mostradore aurrean banengo legez, entzuleak ere nahi izan beharko luke, oholtzaren gainetik kantatzen dionak hizkuntza jaso bat erabiltzea”. Gaur eguneko joeren kontra egiten du Amurizak, “nahasmen handia dago gai horretan, gazteek sms moduan kantatzea hobesten dute, hori da moda, klasikoek eta lehengo bertsozaleek jasotasuna baloratzen zuten, nik jarraitzen dut hori baloratzen”. Bertsolariak euskara jasoaren eredua direla azpimarratu du, “kategoria ematen diote erabiltzen duten hizkuntzari, ezin da smsaren mailara jaitsi, Uztapide, Basarri, Lasarte, horiek euskara oso jasoa erabiltzen zuten!”. Hala ere, erabateko zurruntasuna ere ez da komeni, Gaztelumendiren ustez, “erregistroak ematen dio kolorea bertsoari”. Ondorio mamitsuak aterako dituztelakoan daude Mintzola Fundazioan, Ahoa Bete Hots jardunaldietan “batuaren eta euskalkien arteko dikotomia apurtu nahi dugu”, adierazi du Josune Zabalak. Gaztelumendik nahi luke hausnarketa bertsolaritzaz harago hedatzea, “kazetari, irakasle eta abarrentzat ere balio beharko luke, ahozko hizkera darabilten guztientzat”. Izan ere, bertsogintza eredua izan daiteke euskalki eta erregistroaren eremuan. Gaztelumendiren esanetan, azken finean, “bertsoak daukan grazia da unean unekora egokitzen dela”.\nKONTALARIAK ETA ANTZERKIGILEAK Hilaren 8an, Bertsolaritzaren Eguna izango da Ahoa Bete Hots jardunaldian, baina beste arlo batzuetatik ere aztertuko da euskalkien, batuaren eta hizkuntz erregistroen gaia. Hilaren 7an, lehenengo egunean, antzerkigintzari begiratuko diote, Manex Fuchs, Ainara Gurrutxaga eta Itziar Ituñorekin. 9an, aldiz, ipuin kontalarien txanda izango da, Pello Añorga, Joxe Mari Karrere eta Koldo Amestoiren eskutik. Informazio gehiago, hemen: www.mintzola.com.\nOrtuellako Kultur Etxea, meatzeetako iraganari ohore Bere fatxada eta bolumetriaren bidez burdinazko mendixka dirudien eraikin honek tokiko meatze\njardueraren jatorria gogorarazi nahi du, industria poligonoek estali baitituzte orduko arrasto guztiak\nRTUELLAKO herria meatze jarduera puri-purian zegoen garaian eraldatu zen eta bertan ezarritako meatze enpresen eraikin eta egiturak gogoratu nahi zituzten Aq4 arquitectura-koek diseinu honekin. Hondakin herdoildua biltzen zuten hormigoizko egiturak buruan, haiei egindako omenaldi saiakera bat da Ortuellako Kultur Etxea (OKE). Arkitektoen hitzetan, egitura horiek ordezkatu dituzten “poligono absurdoek” iraganeko jardueraren traza guztiak ezabatu dituzte, “ez dago aztarnarik jada”.\nBolumetria berezia du eraikinak, goiko plaza eta beheko kalearen arteko zehar begiradak lortzeko. ADRIÀ GOULA SARDÀ\nHortaz, bi ideiek, hormigoizko eustormak eta herdoilak, osatzen dute proiektuaren oinarria. Lehenengoarekin eraikinaren egitura fisikoa nahiz programatikoa antolatzen dute. Hala 3,80 eta 7,50 metroko hormarteetan kokatzen dira kultur etxeko gela eta areto ezberdinak, ekitaldi ezberdinak antolatzeko ahal bezain malgu. Hormarte bakoitzak eraikinaren sekzio edo xerra ezberdinak osatzen ditu eta hau kanpotik naiz barrutik sumatzen da bolumen aldakorrek adierazita. Herdoilaren arrastoa fatxadak islatzen du, antzinako mineralaren ustiaketak inguruan zabaltzen zuen hauts gorriska haren memoria gisa. “Poligono absurdoak baino lehenago egon zen zerbait eraiki nahi izan dugu”. Burdina eta herdoila dira lehengaiak. EZOHIKO EGITURA XUMEAK Orubearen topogra-\nfia malkarrarekin jokoa ere egiten du eraikinak, hain zuzen ere, barneko erabilerak sarrera banarekin antolatuz. Kaleko mailatik kultur etxera sartuko gara, tarteko mailan berriz, topatuko dugu liburutegirako atea. Batak eta besteak soinu giro ezberdinak dituela kontutan izanda pentsatutako irtenbidea hau. OKE tarte batean kokatzen da, goialdeko parkearen eta behealdeko kalea lotuaz. Bien arteko oztopo bisuala eraiki beharrean, zehar-begiradak lortzea izan da premisa bat. Honetarako lagungarri dira kultur etxearen teilatu-mendikateak. Urrutitik ikusia izateko ere diseinatua izan da eta nolabait inguruko topografiaren isla ere badira, mendi zerra modukoak diren estalkiaren bolumenak. Badirudi, garai batean ospea eman zion meatzaritzaren jarduera frenetikoaren ikusgarritasuna eta izen ona berreskuratzeko nahiarekin sustatutako proiektua dela hau. Eta, esan beharra dago, arkitektoek trebeziaz eta modu itxurosoan egin diotela ohore ahaztuta dagoen iragan horri. Izan ere, ohikoak ez diren egitura xume bezain garrantzitsuak gogoan hartuta eraiki dute OKE.\nUrrutitik ikusia izateko ere diseinatua, topografiaren isla bat da, aurretik zegoenaren oroitzapenaren irudikapena. A. GOULA SARDÀ\nHondar herdoildua biltzeko hormak. ADRIÀ GOULA SARDÀ\nDATUAK Aq4 arquitectura: Ibon Bilbao España, Jordi Campos Garcia, Caterina Figuerola Tomàs eta Carlos Gelpí Almirall arkitektoek osatzen dute (www.aq4arquitectura.com). Eraikuntza lanaren datak: 2008-2011 artean. Kokapena: Catalina Gibaja kalea, 10. Ortuella (Bizkaia). Programa: Kultur etxea, liburutegia eta aparkalekua. Azalera: 3.472 m2. Bezeroa: Ortuellako Udala. Argazkiak: Adrià Goula Sardà (adriagoula@coac.net).\nLehoi gizajaleen trena Gauerdiko txanda eskatu zuen Charles Ryall polizia buruak. Erriflea prestatu, atea zabaldu eta lehoia sartu zain gelditu zen. Bagoi baten barruan zegoen, Kima izeneko geltokian, beste lau gizonekin\ntxikleak itsatsi dituzte, etengabeko zalaparta isiltzeko. Triki-traka abiatu ginen Mombasako irlako estazio zaharretik, burdinazko zubi batetik kontinentera pasa, eta txabola auzo ilunak zeharkatu genituen zerbitzariek kanpaitxoak joz afaltzeko ordua iragarri zuten arte. Gauean, trenak abiadura handitu zuenean, bagoiak dardarka hasi ziren, trumoiaren burrunbak etengabe astinduko balitu bezala, eta errailetik irten behar zutela zirudien. Mila kilometroko trenbide hark basamortu latzak, piztiez jositako sabanak eta kolonoei aurre egiten zieten tribuen lurraldeak zeharkatu behar zituen. Britainiarrek bost milioi libera gastatu zituzten, gastu izugarria, eta zazpi urte behar izan zituzten Ugandaraino iristeko.\nENYA eta Ugandako trenbidearen eraikuntzan lehoiek dozenaka langile jan zituzten Tsavo, Makindu eta Simba inguruetan. Pizti haietako batek dozena erdi bat pertsona akabatu zituen Kimako geltoki txikiaren inguruan. Ryallek zin egin zuen lehoi hura garbituko zuela eta gaua Kiman pasatzea erabaki zuen, bagoian zain. Bere lau kideak ohean zeudela, atea zabaldu zuen animalia erakartzeko asmoz. Eta lo gelditu zen.\nBeltzekin fidatu ez eta Indiatik 38.000 peoi ekarri zituzten: horietatik 2.500 lanean hil ziren, gaixotasunengatik, istripuengatik, bertakoen erasoengatik… edo lehoiek janda. “Trenbide honen kostua ezin da hitzekin adierazi; bere asmoa ezin da asmatu; zer garraiatuko duen ezin da zehaztu; dakigun gauza bakarra, trenbide zoroa dela”, salatu zuen Henry Labouchere parlamentari britainiarrak. Trenbide zoroa, zentzugabea: lunatic train deitu zion.\nIsil-isilik sartu zen lehoia. Ryallengana hurbildu, letaginak lepoan sartu eta momentuan odolustu zuen. Beste gizonak esnatu zirenean, lehoia alde egiten ikusi zuten, Ryall ahoan estututa eta arrastaka zeramala. Eguna argitu zuenean, poliziaren gorpua sastraka artean aurkitu zuten, itxuragabetuta eta hanka bat janda. Ryallen gorpuzkiak trenbidearen kanpamentu batean lurperatu zituzten, Nyrobi izeneko material biltegietan: laster Nairobi izango zena, alegia. “Herrialde batek trenbide bat sortzea ez da arraroa, baina bai trenbide batek herrialde bat sortzea”, esan zuen sir Charles Elliotek, Afrika Ekialde Britainiarreko (gaurko Kenyako) agintari nagusietako batek, zurien gailentasunaren politika ere martxan jarri zuenak. Mombasan ezarri zuten lehenengo erraila britainiarrek, Indiako Ozeanoko portu handian, 1896an. Eta Mombasan hartu genuen trena, arratsaldeko zazpietan, zerumugan hondoratzen zen eguzki tropikal erraldoirantz zuzen zuzenean. Mendebalderantz, zurien zibilizazioak hartu zuen bidetik. Inperioaren erlikia da trena. Egurrezko altzariek, eserleku tapizatuek eta lanpara metalikoek egun distiratsuagoak izan zituzten aspaldi. Ondo ixten ez diren armairuetako ateetan, bidaiariek esparatrapuak eta\nSir Charles Elliot: “Herrialde batek trenbide bat sortzea ez da arraroa, baina bai trenbide batek herrialde bat sortzea”\nEgunsentian, Kilimanjaro mendiaren silueta atzean utzi ostean, Kapiti izeneko lautada igaro genuen. Leihotik jirafak, zebrak, ñuak, inpalak eta ostrukak ikusten genituen, kafesnea eta ogi txigortua gosaldu bitartean. Gogora zetorkigun trenbide-safarien ohitura lunatikoa: lokomotoraren aurreko aldean propio prestatutako plataformatik, trena martxan zihoala, ehiztariek ehunka animalia botatzen zituzten. Nairobiko Trenbidearen Museoan, lehoiak Ryall akabatu zueneko bagoia ikus daiteke. Langileak jaten zituzten hainbat lehoien atzaparrak ere bai. Eta nairobitar prestu batek azalpenak ematen dizkie kanpotarrei: “Garai hartako masaien ustez, lehoi gizajale haiek arbasoen izpirituak ziren, euren lurraldea zeharkatzen zuen Burdinazko Suge gaiztoaren kontra borrokatzen zutenak”.


Akats zuzenketa deialdi honetan: “Bana-banako ebaluazio araubideko laguntzen 2014ko deialdia, Alde Zaharreko eta I. eta II. Zabalguneetako eraikinak zaharberritzeko eta Alde Zaharrean aparkalekuak sustatu eta egiteko. Onespena”\nAkats bat egin da, ez baita deialdiaren testua argitaratu, RUV 08-ABR-14 (11/UV) ebazpena iragartzeko argitalpenean (2014ko 80. Nafarroako Aldizkari Ofiziala, apirilaren 25ekoa, 5196. orrialdea); hori horrela, bidezkoa da akatsa zuzentzea, argitaratu gabe utzitako testua argitaratuz.\nBANA-BANAKO EBALUAZIO ARAUBIDEKO LAGUNTZEN 2014KO DEIALDIA, ALDE ZAHARREKO ETA I. ETA II. ZABALGUNEETAKO ERAIKINAK ZAHARBERRITZEKO ETA ALDE ZAHARREAN APARKALEKUAK SUSTATU ETA EGITEKO\nDeialdi honen xedea da zaharberritzearen arloan bana-banako ebaluazio araubideko diru-laguntzak emateko prozedura garatzea, Eraikinak zaharberritzeko Udalaren laguntzak arautzen dituen ordenantzan xedatutakoa betez (Tokiko Gobernu Batzarrak 2007ko apirilaren 11ko erabakiz onetsitakoa).\nEraikinak Zaharberritzeko Udalaren Laguntzak arautzen dituen ordenantza 2007ko 111. Nafarroako Aldizkari Ofizialean argitaratu zen, irailaren 5ean.\nEraikinak Zaharberritzeko Udalaren Laguntzak arautzen dituen ordenantzan xedatuari jarraituz arautzen da deialdi hau eta, aurreikusten ez duen hartan, Iruñeko Udalaren Diru-laguntzetarako Ordenantza Orokorraren eta gainerako araudi aplikagarriaren arabera.\n2013ko abenduaren 18an, Diru-laguntzetarako ordenantza orokorraren 3. artikuluan xedatuari jarraikiz, onetsi zen Hirigintza eta Etxebizitza Alorraren 2014ko diru-laguntzei buruzko plan estrategikoa.\nDeialdia gehieneko aurrekontu hauetaz dago hornitua:\n3.213.365,42 euro, 2014ko aurrekontuko 30/43100/780000 kontu-sailaren kargura, Alde Zaharreko eraikinak zaharberritzeko eta aparkalekuak sustatu eta egiteko obretarako Udalaren laguntza ekonomiko gisa.\n1.000,00 euro, 2014ko aurrekontuko 30/43100/480000 kontu-sailaren kargura, Udalak berrostatatzeko errentetarako diru-laguntza gisa.\n10.000,00 euro, 2014ko aurrekontuko 30/43100/831000 kontu-sailaren kargura, baliabide ekonomiko gabeko jabe erabiltzaileendako mailegu gisa.\nEraikinak Zaharberritzeko Udalaren Laguntzak arautzen dituen Ordenantzan, zein bere atalean, zehaztuta dago laguntza mota bakoitzetik zenbat emanen zaion, gehienez ere, onuradun bakoitzari.\n3.–Diru-laguntzaren xedea, onuradunen beharkizun eta betebeharrak.\nEraikinak Zaharberritzeko Udalaren Laguntzak arautzen dituen Ordenantzako aurreikuspenak garatzea da deialdiaren helburua, honako laguntza hauetan banatuta:\n1. Hirian lehentasunez zaharberritzeko eremuetan dauden eraikinak osorik zaharberritzeko laguntza ekonomikoak.\n2. Laguntza ekonomikoak Alde Zaharrean aparkalekuak sustatu eta egiteko.\n3. Udalaren eskutik berrostatatzeko laguntza ekonomikoak.\n4. Maileguak baliabide ekonomiko gabeko jabe erabiltzaileentzat.\nLaguntzen onuradunak behartuta daude Eraikinak Zaharberritzeko Udalaren Laguntzak arautzen dituen Ordenantzaren 5. artikuluan jasotako baldintzak betetzera, baita arau horrek laguntza mota bakoitzerako jasotakoak ere.\n4.–Diru-laguntza eskatzeko betebeharrak eta haien frogabideak.\nDeialdi honen indarraldian, zaharberritze obren sustatzaileek Laguntzen udal ordenantzaren 14. artikuluan agertzen diren aurretiazko jarduketak has ditzakete, jarduketaren kalifikazioa lortze aldera.\nDiru-laguntza eta/edo mailegua eskatzeko, pertsona fisiko edo juridikoek, publiko edo pribatu izan, beharkizun orokorrak bete beharko dituzte eta Eraikinak Zaharberritzeko Udalaren Laguntzak arautzen dituen Ordenantzaren 4. artikuluan ezarritako debeku guztietatik kanpo egonen dira; gainera, ordenantza horretan zein laguntza mota nahi duten, hartarako beharkizunak ere bete beharko dituzte:\nLaguntza eta/edo mailegua lortzeko eskaera guztien betebeharra izanen da zaharberritze babestu gisa agertzea espedientearen kalifikazioa, Eraikinak Zaharberritzeko Udalaren Laguntzak arautzen dituen Ordenantzaren 14. artikuluarekin bat.\nBestetik, laguntza mota bakoitzerako ordenantzan ezarritakoak dira laguntza edo mailegu bakoitzarendako beharkizun eta frogabideak.\n1. Alde Zaharreko eta Zabalguneetako eraikinen zaharberritze osorako laguntza ekonomikoak: II. eta III. tituluetan ezarritakoak.\n2. Alde Zaharrean aparkalekuak sustatu eta egiteko laguntza ekonomikoak: V. tituluan ezarritakoak.\n3. Udalaren eskutik berrostatatzeko laguntza ekonomikoak: 26. artikuluan ezarritakoak.\n4. Maileguak baliabide ekonomikorik gabeko jabe erabiltzaileentzat: 27. eta 35. artikuluetan ezarritako beharkizunak.\n5.–Diru-laguntzak bideratzeko eta ebazteko organo eskudunak.\nZaharberritze Bulegoa arduratuko da diru-laguntzen prozedura bideratzeaz Idazkaritza Teknikoaren bitartez. Idazkaritza Teknikoak beharrezkotzat jotzen dituen datuak zehaztu, ezagutu eta egiaztatzeko jarduketak eginen ditu, ofizioz, ebazpenaren proposamena formulatu ahal izateko.\nDiru-laguntzak emateko prozeduraren ebazpena Hirigintza, Etxebizitza eta Ingurumen Alorreko zinegotzi delegatuak emanen du, Alkatetzaren DAL 30-DIC-2013 (1/AL) Dekretuari jarraikiz.\n6.–Eskaerak eta agiriak aurkezteko epea eta tokia.\nInteresdunek eskabidea sinatuta aurkeztuko dute, zein laguntza mota eskatzen duten, hari dagozkion agiriekin batean.\nDeialdi hau Nafarroako Aldizkari Ofizialean argitaratu eta lehen egun baliodunetik aurrera hasiko da eraikinak zaharberritzeko laguntza ekonomikoen eskaera aurkezteko epea, eta 2014ko abenduaren 31 arte iraunen du, Zaharberritzei Laguntzeko Ordenantzaren xedapen iragankorrean aurreikusitakoa ukatu gabe.\nV. tituluan aurreikusitako laguntzetarako (Aparkalekuak), aparkalekua irekitzeko lizentzia ematen den eta/edo jarduera hasten den egunetik aurrera hasiko da eskatzeko epea, eta 2014ko abenduaren 31n bukatuko da.\nUdalaren etxebizitzetan berrostatatu direnendako laguntzetan (Laguntzen Ordenantzaren 26. artikulua), espedientea zaharberritze babestukotzat hartzen den egunetik aurrera hasiko da eskatzeko epea, eta 2014ko abenduaren 31n bukatuko da.\nBaliabide ekonomikorik gabeko jabe erabiltzaileendako maileguetarako aurreikusitako laguntzetan (Laguntzen Ordenantzaren 27. eta 35. artikuluak), espedientea zaharberritze babestukotzat hartzen den egunetik aurrera hasiko da eskatzeko epea, eta 2014ko abenduaren 31n bukatuko da.\nEskaerak ez baditu deialdian ezarritako beharkizunak betetzen, Eraikinak Zaharberritzeko Laguntzen gaineko Ordenantzaren 17.2 artikuluan xedatutakoari jarraituko zaio.\nEskabideak aurkezten ahal dira Iruñeko Udalaren Erregistro Orokorrean (Kale Nagusia, 2, Condestablea); orobat, erregistro osagarrietan (Eslaba kalea, 1 bis-behea, Zaharberritze Bulegoa; Descalzos kalea, 72-2. solairua, Kulturako Alorra; San Saturnino kalea, 2, beheko solairua, Garapen Iraunkorreko Alorra; Iratxeko monasterioaren kalea, 2, beheko solairua, Hiritarren Babeseko Alorra; Armada etorbidea, 2, 5. solairua, Hirigintza eta Etxebizitzako Alorra; eta Zapateria kalea, 40, beheko solairua, Lehendakaritza, Gizarte Zerbitzuak eta Emakumea eta Hezkuntza, Gazteria eta Kiroleko Alorrak), edo, bestela, Herri Administrazioen Araubide Juridikoari eta Administrazio Prozedura Erkideari buruzko Legearen 38. artikuluan ageri diren tokietako edozeinetan.\n7.–Ebazteko eta jakinarazteko epea.\nEbazpena eman eta jakinarazteko epea sei hilabetekoa izanen da, gehienez ere.\nLaguntza ekonomikoaren eskaera Etxebizitzak Zaharberritzeko Bulegoan sartzen den egunetik aurrera kontatuko da zaharberritze obretarako eta aparkalekuak eraikitzeko Udalaren laguntza ekonomikoen gainean ebazteko epea. Eskaerarekin batean sartuko dira diru-laguntzaren xedeko jarduera egin izana frogatzen duen dokumentazio guztia eta espedientea zaharberritze babestukozat jotzeko dokumentuan eskatzen diren beharkizunen frogagiria.\nUdalaren jabetzako etxebizitzan berrostatatzeko eskaera Etxebizitzak Zaharberritzeko Bulegoan sartzen den egunetik aurrera kontatuko da Udalaren etxebizitzetan berrostatatutakoen errentei diru-laguntzak eman edo ez erabakitzeko epea. Eskaerarekin batean sartuko da Eraikinak Zaharberritzeko Laguntzen gaineko Ordenantzaren 26. artikuluan eskatutako beharkizunak betetzen direla frogatzen duen dokumentazioa.\nMaileguaren eskaera Etxebizitzak Zaharberritzeko Bulegoan sartzen den egunetik aurrera kontatuko da baliabide ekonomiko gabeko jabe erabiltzaileei diru-laguntzak eman edo ez erabakitzeko epea. Eskaerarekin batean sartuko da Eraikinak Zaharberritzeko Laguntzen gaineko Ordenantzaren 27 eta 35. artikuluetan eskatutako beharkizunak betetzen direla frogatzen duen dokumentazioa.\nEpe horretan ebazpen espresik ematen ez bada, eskatzaileak eskaera ezetsi egin dela ulertzen ahalko du.\nDeialdi bateko gastu baimenak agortuz gero eta/edo abenduaren 31 diru-laguntza eta/edo mailegua ebatzi gabe iritsiz gero, beharkizunak betetzen dituzten onuradunek lehentasuna izanen dute beren eskaeran hurrengo ekitaldiko deialdian, baldin deialdia egiten bada eta behar adina diruz hornitzen bada.\nAurreko ordenantza aplikatzen zaien espedienteentzat aurreikusitako aurrekontua agortuz gero, deialdi honetako gastu baimenen kargura ordaintzea ebazten ahal da.\n8.–Eskaerarekin batean aurkeztu beharreko agiri eta argibideak.\nZein modalitateko babesa nahi den, hartarako Laguntzen gaineko Ordenantzan ezarritako dokumentazioa gehituko zaie eskaerei.\nOro har, kalifikazioa tramitatzeko aurkeztu behar diren agiriak ordenantzaren 16. artikuluko 1. puntuan ezarritakoarekin bat etorriko dira. Diru-laguntzaren kontzesioa tramitatzeko aurkeztu beharrekoak artikulu bereko 2. puntuan ageri dira. 16.3 artikuluan aipatzen dira Alde Zaharrean aparkalekuak erosteagatiko diru-laguntzak tramitatzeko behar direnak.\nUdaleko zerbitzu teknikoek beharrezkotzat jotzen dituzten agiriak eskatzen ahal dituzte, horien bidez frogatzeko jarduketa bakoitza arautzen duten ordenantzako tituluetan ezarri diren beharkizun teknikoak betetzen direla.\n9.–Jakinarazteko edo argitaratzeko bidea.\nHerri Administrazioen Araubide Juridikoari eta Administrazio Prozedura Erkideari buruzko azaroaren 26ko 20/1992 Legearen 58. eta 59. artikuluetan ezarritakoaren arabera jakinaraziko zaie ebazpena eskatzaileei, eta horrek administrazio bidea agortuko du.\nEbazpena Nafarroako Aldizkari Ofizialean argitaratuko da, deialdia, dagozkion aurrekontuaren kreditua eta programa, onuraduna, ematen den diru-kopurua eta diru-laguntzaren xedea adierazita. Dena dela, ez da argitaratu beharko kasu hauetan:\na) Emandako diru-laguntzen zenbatekoak, banan-banan hartuta, 3.000 eurotik beheitikoak direnean. Kasu horretan, Udaletxeko iragarki oholean argitaratuko da.\nb) Diru-laguntzaren xedea dela eta, onuradunaren datuak argitaratzean kalte egiten bazaio ohorearekiko errespetu eta babesari, pertsona fisikoen intimitateari edo familiakoei edo norberaren irudiari, hala xedatzen baita Ohorerako, norberaren nahiz familiaren intimitaterako eta norberaren irudirako eskubidearen babes zibilari buruzko maiatzaren 5eko 1/1982 Foru Legean.\nAurrekontuan jasotako kontzeptuek izan dezakete diru-laguntza, Eraikinak Zaharberritzeko Laguntzen gaineko Ordenantzan modalitate bakoitzerako adierazten den moduan.\nEraikinak Zaharberritzeko Laguntzen gaineko Ordenantzaren 7. artikuluan xedatutakoari jarraituko zaio.\nBi hilabeteko epean ordainduko da, diru-laguntza ematen denetik aurrera.\nHipotekaren notario-eskritura sinatzen denean emanen zaie mailegua baliabide ekonomikorik gabeko jabe erabiltzaileei, Eraikinak Zaharberritzeko Laguntzen gaineko Ordenantzaren 27. eta 35. artikuluetako baldintzak betetzen direla.\nUdalaren eskutik berrostatatzekoendako laguntzak konpentsazio bidez gauzatuko dira, hau da, onuradunak ordaindu beharreko errentatik kenduta.\nEz da ezer ordainduko onuradunak zergak zor baditu edo Gizarte Segurantzari zor badio; orobat, ebazpen bidez dirua itzultzera behartua bada.\nDeialdi honen aurka, baita oinarri hauek betearazteko hartzen diren administrazio ebazpenen aurka ere, errekurtso hauetako edozein aurkezten ahalko da, aukeran:\n–Administrazioarekiko auzi-errekurtsoa, Iruñeko Administrazioarekiko Auzien Epaitegiari zuzendua, bi hilabeteko epean. Errekurritzen den egintza jakinarazi edo argitaratu eta biharamunean hasiko da epe hori.\nIruñean, 2014ko apirilaren 30ean.–Alkatea, Enrique Maya Miranda.\nIragarkiaren kodea: L1406317


Txirotasuna eta gizarte bidegabekeria - Bigarren hezkuntzarako zinemateka - Gida didaktikoak - Zinea, Mundua eta Giza Eskubideak\naurreko horrialdea 6. Aniztasun sexuala\nhurrengo horrialdea 8. Bakerako baldintzak\n01. El baño del Papa\nIkusi ‘El baño del Paparen’ aurrerakina\nCésar Charlone eta Enrique Fernández\nUruguaiko hiri txiki batek Joan Paulo II.ren bisita itxoiten du. Bere biztanleak, gehienak jende xumea, txiroak, badakite milaka pertsona helduko direla erromesaldian eta jan, edan eta oroigarriak erosi nahiko dituztela. Ondorioz, etekinaren bat ateratzea espero dute. Beto, garrantzi txikiko kontrabandista, negozio handi batekin topatu izanaren uste osoa dauka: “El baño del Papa” (“Aita Sainduaren bainugela”) eraiki eta bere zerbitzua alokatu.\nZergatik aukeratzen dugu ‘El baño del Papa’?\nIstorioa benetakoa da: Brasileko fronteran, Uruguai barruko herri txikietako pertsona xumeen bizi baldintza gogorrak. Beraien txirotasuna eta egunetik eguneko gizarte ondorioak. Pelikularen benetakotasuna hor dago. Hala eta guztiz ere, Fernandez eta Charlonen asmamena ageriko salaketa eta heziketa moralizatzaile izan daitekeena gainditzen du. Ekintza protagonizatzen dutenak ez dira jarraitu beharreko ereduak, baina Aita Sainduaren bisitaldian zehar bizimodua ateratzeko ezinbesteko irmotasuna eta buru-argitasuna eta honela beraien diru arazoak arintzerik daukate. Protagonista, Beto, bere komunitatearekin ametsak eta itxaropenak partekatzen ditu, baina bere kontura moldatzen da. Hasierako itxaropena, aldatzen zaila den errealitatea den etsipenarekin topa egiten du. Hala eta guztiz ere, zoritxarrak gainditzeko borondatea, aita eta alaba arteko erlazioko maitasuna eta nola eguneroko pauso txikiek, eskubideak lortzeko bidean jartzeko aukera ematen duen handitasuna ere geratzen zaigu.\nNahiz eta baliabide tekniko eskasekin filmaturiko “opera prima” baten mugak izan, “El baño del papak” antzezleen zuzendaritza bikain bategatik txunditzen du -batzuk antzerkikoak eta herriko jende asko- eguneroko, beroak eta samurtasun eta bizitasunez beteriko pertsonaiak, elkarrizketa naturalekin. Argazkigintza bikain eta adierazgarri batek, paisaia, kaleak eta bere jendeak miatzen ditu, diren bezalakoak agertuz.\nPelikula, usadiozko tragikomedia hunkigarri bat da, pentsatzera eta irribarre egitera bultzatzen gaituena, batzuetan samurtasunez, bestetan garraztasunez. Baita ere, txirotasunari aurka egiten dion biztanleriaren solidaritate eta duintasun istorioa da.\n‘El baño del Paparen’ fitxa Filminen\nPelikularen orrialde ofizialean kritiken laburpena\nmuchocine.net atarian kritika iradokitzaileak biltzen dira\nCésar Charlone eta Enrique Fernández ezagutu\nZuzendarien biografia pelikularen web ofizialean\nPelikulari buruzko César Charlone eta Enrique Díazen azalpenak\nIkusi ‘Slumdog Millionairen’ aurrerakina\nDanny Boyle eta Lovellen Tandan\nJamal Malik 18 urte dauzka eta “te mutila” bezala lan egiten du tele-marketineko enpresa batean. Diruduna izan nahi duzu? lehiaketaren indiar bertsioan parte hartzen du. Harridura orokorrerako, Jamalek galderak erantzuten ditu. Erantzun bakoitzak bere iraganera eramaten gaitu. Beratan islatzen dira miseria eta Indiaren itxaropenak.\nZergatik aukeratzen dugu ‘Slumdog Millionaire’?\nDanny Boylek eskutik eramaten gaitu indiar gizarte konplexuaren egituran eszenatoki desberdinetan zehar. Mumbaitik barna jazarpenak, azkeneko galderaren tentsioa, Jamal eta Latikak sortzen duten enpatia eta samurtasuna –mutikoa eta neskatikoaren sekulako antzezpen lanarekin-, indarkeriazko eszenatoki batean amodiozko istorio bat itxuratzen dute hunkitzen eta txunditzen gaituena. Allah Rakkhharen soinu-banda adierazgarria –M.I.A. rapera ezagunaren lankidetzarekin- eszenen intentsitatea nabarmentzen dute trebetasun osoz.\n‘Slumdog Millionaireren’ haurren giza eskubideen zaurtzapena, torturaren praktika, gobernuaren ustelkeria, babesgabeko biztanleriak jasaten duen gizarte-biolentzia... salatzen da. Hala eta guztiz ere, bidegabeko ordena jasaten duten biktimek burutzen duten borroka ere erakusten da. Nahiz eta beraien egoera lazgarria izan, elkartasuna eta maitasuna indarrez azaleratzen dira. Azken finean, pelikula hunkigarri, dibertigarri eta denbora berean gogor bat da; baina bate zere bizizalea eta itxaropentsua da.\n‘Slumdog Millionairen’ web ofiziala\nCarlos Boyeroren kritika El Paisen\nDanny Boyle ezagutu\nDanny Boylen fitxa Filminen\nDanny Boyle elkarrizketa Cameramanen


Aurrerakin plana ikusgai jarri dute udaletxean - Aramaio - Goiena.eus\nAurrerakin plana ikusgai jarri dute udaletxean\nEdu Mendibil 2010-05-28 16:24\n'Aramaixo aurrerakin proiektua' ikusgai izango da astelehenetik aurrera udaletxeko osoko bilkuren aretoan. Hasiera baten, Udalak ez zuen onartu proiektuaren aurrerapen proposamena eta oraingoan, herritarren eta aholku batzordearen ekarpenak hartu dituzte kontuan. Asier Agirre alkateak emandako informazioaren arabera, 60 bat iradokizun jaso dituzte.\nOrain, hilabeteko epean, ekainaren bukaerara arte, hain zuzen, iradokizunak egiteko aukera izango dute herritarrek. Udaletxeko osoko bilkuren aretoan hainbat paneletan planoak jarriko dituzte ikusgai, eta, era berean, proiektuko dokumentua bera kontsultatu ahal izango da. Udaletxeko ordutegian izango da zabalik osoko bilkuren aretoa.\nBehin iradokizun guztiak jaso eta aztertu ondoren, Aramaixoko aurrerakin proiektua-ren behin-behineko onarpena eztabaidatuko da osoko bilkuran.\nLau urteko epean aurrera eraman nahi dute aurrerakin plana, 6 milioi euro inguruko aurrekontuarekin. Dokumentuan, Aramaioren ahultasunak eta alde sendo edo erakargarriak jasotzen dira. Esaterako, lehen sektorearen aldeko apustua egitea jasotzen da eta hor jasotzen da Baserri berri egitasmoa. Aramaioko ekoizleak marka baten barruan batzea da helburua. Mendixolan kokatuko dute Agroaldea deritzon gunea. Bestetik, Distric Heating izeneko proiektuan, biomasako galdara jasotzen da. Gas eta gasolioarekin izaten den gastu handia ikusita, Ibarra auzoa egurra oinarri duen berokuntza sistemarekin hornituko da. Udalak herritarrekin bilera egin nahi du datozen asteotan proiektu horren gaineko xehetasunak emateko, baina oraindik ez dute datarik zehaztu.\nJaietako kartel lehiaketa\nBestalde, San Martin jaietako kartel lehiaketarako lanak aurkezteko epea astelehenera arte, maiatzaren 31ra arte dago zabalik. Adinaren arabera bi maila bereiziko dituzte: gaztetxoen arteko saria Elkar dendetarako 60 euroko bonua da eta nagusiena, berriz, 150 eurokoa. Argibide gehiago udaletxean, 945 44 50 16 telefono zenbakian.


Lanean dagoen biztanle kopurua %0,3 igo da eta langabezia tasa %10,9koa izan da 2011ko bigarren hiruhilekoan, Euskal AEn\nBIZTANLERIA JARDUERAREN ARABERA SAILKATZEKO INKESTA (BJA), 2011ko 2. HIRUHILEKOA\n3.200 landun gehiago izan da\nEustaten datuen arabera, 2011ko bigarren hiruhilekoan Euskal AEko lan-merkatuan 943.200 landun izan dira; hau da, aurreko hiruhilekoaren aldean 3.200 landun gehiago izan da –hiru hamarren gehiago-. Bestalde, Euskal AEko langabezia tasa %10,9 izan da, 2011ko lehenengo hiruhilekoaren aldean ehuneko 0,2 puntu handiagoa.\nLandunen eta langabetuen bilakaera aztertuta, aktibotasun tasa %56,6 izan da urte honetako bigarren hiruhilekoan, hots, aurreko hiruhilekoan baino ehuneko 0,3 puntu handiagoa.\nOkupazioaren gehikuntzak batez ere emakumeengan izan du eragina: aurreko hiruhilekoan baino 2.200 emakume eta 1.000 gizon gehiago egon dira lanean. Araban izan da landun kopuruaren gehikuntzarik handiena, 4.200 enplegu garbi gehiago; gero Gipuzkoan, 1.300 landun gehiago. Azkenik, Bizkaian 2.300 enplegu garbi gutxiago izan da.\nZerbitzuen sektorean eta eraikuntzan lanpostuak berreskuratu dira, baina nekazaritza eta industria sektoreetan lanpostuak galdu dira\nZerbitzuen sektorean 4.600 enplegu garbi gehiago izan da, eta eraikuntzan 1.400. Alabaina, industrian 1.600 enplegu gutxiago izan da eta nekazaritzan 1.300 gutxiago.\nEnplegu tasa (hau da, 16 eta 64 urte arteko pertsona guztiak kontuan hartuta landunak direnen ehunekoa) %64,9 izan da, aurreko hiruhilekoan baino ehuneko 0,3 puntu altuagoa alegia. Gizonezkoen kasuan tasa hori %70,2 izan da eta emakumezkoen kasuan %59,5.\nLurralde historikoetan, enplegu tasarik altuena Gipuzkoan eman da (%68,1), aurreko hiruhilekoaren aldean 0,4 puntu altuagoa; gero bigarren tasarik altuena Arabak izan du (%66,1), ehuneko 1,6 puntu altuagoa; eta azkenik Bizkaiak tasarik txikiena izan du (%62,6), azken hiruhilekoan bi hamarren txikiagoa.\nLan-kontratu mugagabeko 12.500 soldatapeko gutxiago izan da, horrela guztira 602.600 izan dira; aldi baterako kontratua duten soldatapekoak (kontraturik ez dutenak barne) 18.700 gehiago izan dira, beraz, guztira 181.100 izan dira.\nZenbatespenen arabera, 2011ko bigarren hiruhilekoan gutxi gorabehera Euskal AEko 847.200 etxetan bizi diren pertsonen ia herenak ez dira aktiboak izan (aurreko hiruhilekoan baino 900 gehiago). Hamar familiatik ia seitan etxeko pertsona aktibo denek izan dute lana, datu horren arabera aurreko hiruhilekoan baino 3.400 familia gutxiagotan gertatu da hori; gainera, pertsona aktibo denak langabezian dituzten 35.800 familia izan dira (guztirakoaren %4,2).\nLangabezia tasa % 10,7tik % 10,9ra igo da\nUrteko bigarren hiruhileko honetan, Euskal AEko langabetu kopurua 114.900 izan dela zenbatetsi da, aurreko hiruhilekoan baino 1.800 gehiago. Lan bila ari diren, lana bilatzeko kudeaketa aktiboak egiten dituzten eta lanerako prest dauden pertsonak jotzen dira langabetutzat. Bigarren hiruhilekoan, gizonezkoen artean 60.400 langabetu egon dira, hau da, 4.400 gutxiago; eta emakumezkoen artean 6.200 langabetu gehiago egon da (guztira 54.500).\n2011ko bigarren hiruhilekoko datuen arabera aldi horretako langabezia tasa %10,9 izan da, aurreko hiruhilekoan baino 0,2 puntu handiagoa. Gizonezkoen langabezia tasa %10,5era jaitsi da (ehuneko 0,7 puntu gutxiago) eta emakumezkoena 11,3ra igo da (%1,1 puntu gehiago). Gazteen langabezia tasa da oraindik altuena (%23,7); aldi honetan, 16-24 urte bitarteko 12.600 gazte aktibo langabezian geratu dira.\nLurralde historikoka, Bizkaian langabetu kopuruak gora egin du (+6.700 pertsona) aurreko hiruhilekoaren aldean, eta langabezia tasa %13,3 izan da. Gipuzkoan 28.600 langabetu izan dira; beraz, lurralde honetan 1.200 pertsona gutxiago egon da langabezian, tasa hori %8,4an utziz. Araban 3.700 langabetu gutxiago egon da eta langabezia tasa %7,4koa izan da.\nEUROSTATen arabera (Europar Batasuneko Estatistika Bulegoa), 2011ko maiatzean 27 kideko Europar Batasunean langabezia tasa %9,3 izan da eta Espainian %20,9.\nAzken urtean 19.900 langabetu gehiago izan da Euskal AEn\nEuskal AEko landun kopurua 2010eko bigarren hiruhilekoaren aldean 7.800 pertsona gutxiagokoa izan da –0,4 puntu–. Beherapen hori gizonezkoen artean izan da nagusi, 9.600 enplegu gutxiagorekin; emakume landunen artean 1.800 gehiago izan dira.\nLangabezia tasa ehuneko 1,8 puntu gehitu da azken urtean (%9,1etik %10,9ra); beraz, 19.900 langabetu gehiago egon da Euskal AEn, 2010eko bigarren hiruhilekoko datuekin alderatuta. Lurraldeka, Bizkaian ehuneko 3,2 puntu gehitu da langabezia tasa eta Gipuzkoan 0,9 hamarren; Araban, aldiz, langabezia tasa 2010eko hiruhileko berekoa baino 1,5 puntu txikiagoa izan da.


Sardinak saltzen, Irunen - Ahotsak.eus\nSardinak saltzen, Irunen
Motor txikiek sardina ekartzen zuten. Arraina merke saltzen zuten. Amak, eta ahizpa biek ere bai. Kiloka edo dozenaka saltzen zuten, Irunen. Pisua ere eramaten zuten, otarre batean.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan HON-050-008 kodeko bideoa nahi duzula aipatzea: ahotsak@ahotsak.eus\nMotor txikiek sardina ekartzen zuten. Arraina merke saltzen zuten. Amak, eta ahizpa biek ere bai. Kiloka edo dozenaka saltzen zuten, Irunen. Pisua ere eramaten zuten, otarre batean.\nGaia(k): Lanbideak » Batetik bestera zebiltzanak , Itsasoa » Lehorreko lanak\n-Ta orduan zure attan garaian, batelian ibiltzen zenian, esan dezu txardiñak ere…\n-Motor ttikiyak, beste barkuak, ekartzen zuten txardiñak, ta gero nere atta hasi zen beste barko batian, ta hura’re etortzen zen, txardiña ekartzen zuten, biño merke itten zuten. Ordun biziya zera zen, biño arabeharan’e arraia merkiyo itten zuen.\n-Txardiña saltzen ibiltzen zen zure ama?\n-Bai. Irunera juaten zen.\n-Ta nola, badakizu ze preziotan saltzen zuten?\n-Ai… Hori bai ez dakitela! Ni’re juanketu naiz nere ahizpakin Irunera. Itten zuten repartittu arraia, gizon bakotxik hainbeste, ta hura nola ez zigun posible itxian, jan ingo zigun biño ez zigun sosik gero, ta juaten giñen Irunera saltzera gero diru harekin ogiyak eta gauzak erosteko etxeko.\n-Ta dozenaka saltzen zenuten?\n-O bestela kiloka.\n-Dozenaka, o bestela, kiloka.\n-Eta platera ez? Txardiña platera hainbestian ez?\n-Zuek beti dozenaka edo…\n-Dozenaka edo bestela kiloka-edo, libra bat edo horrela. Uan hor aurreko aldian saltzen ttuzten bezela. Antxuak. Ez duzu behin’e ikusi hor?\n-Ta zuek pisua eramaten zenuten?\n-Bai. Otarre batian, pisua, o bestela, mas bien, pues dozenaka.\nOrduko janaria eta hura kontserbatzeko moduak\nOtorduak; erosketak plazan; esnea etxeraino\nIkatz zakuak eta pistola\nHamabi urterekin, esnea banatzera Bilbora\nArraiketariak; arraina nola prestatu\nFeria eta esnea\nGerra zibilean, txofer lanetan komitekoekin\nEsnea banatzen astoz bata, behorrarekin eta gurdiarekin bestea


Poker Chip balio estandarrak edo izendapenak\nTxartela Jokoak Poker\nPoker Chips kolore-kodetuen balore monetarioak\nPoker-joko pribatuetan edo beste joko-jokoetan erabilitako poker-chips oinarrizko multzo oso bat zuriak, gorria, urdina, berdea eta beltza txip osatzen dute. Bigarren mailako partaidetza handiko txapelketek kolore askotako chipsetak erabil ditzakete. Texas Hold 'Em Poker , Omaha Hold' Em Poker janztea edo txipak moneta gisa dituen jokoetan, funtsezkoa da jakitea zein den txip bakoitza. Txiparen balioak esleitzen dituzten "arau" ofizialik ez dagoen bitartean, poker-gertakari gehienetarako erabiltzen diren estandar arruntak daude.\nErabilitako edozein balio-sistema, ziurtatu zure parte-hartzaileek txip mota bakoitzaren izendapen eta balioak ulertzen dituztela. Horretarako modu ona da izendapenak idatzi eta argitaratzea, denek ikus ditzaten. Txipak berak markatzen ditu izendapen horiek idatziz, oro har, gomendagarria.\nOinarrizko Poker Chip koloreak eta balio estandarrak\nPink 2,50 $ (poker arraroa, batzuetan beltza-jack erabiltzen)\nUrdina, $ 10\nBeltza, $ 100\nFull Poker Chip Koloreak eta balio estandarrak\nHoria, $ 2 (gutxitan erabiltzen da)\nGrey, $ 20\nRosa, $ 250\nHoria, $ 1000 (batzuetan borgoña edo grisa)\nArgi urdina, $ 2000\nIzendapen hauei dagozkien aldakuntzak (adibidez, berdea noizbehinkakoa da $ 20).\nNoiz Poker Gertaera ostatua\n10 jokalari baino gehiagoko poker gertaera bat antolatzen ari bazara, adituek 500 edo 500 oinarrizko koloretako 500 patata inguru dituztela iradokitzen du.\n30 lagunentzako joko handi bat antolatzen ari bazara, lau edo bost koloretako 1.000 txip bilduma gomendatzen da. Txipen multzo bat zure jokoekin exekutatzen ari bazara, kolore desberdinetako kopurua oso baxua dela mantentzen baduzu, muntatu zure bilduma, txip txikiena den txikieneko deitura izan dezazun, txip kopurua pixkanaka txikiagoarekin izendapenak igotzen diren bezala.\nEsate baterako, $ 1, $ 5, $ 10 eta $ 25 txip balioen multzo bat muntatzen ari bazara, 4: 3: 2: 1 koefizienteen txip kopurua behar da. 500 poker txip multzo baterako, adibidez, 200, 150, 100 eta 50 patata frijitu behar dituzu zuri, gorria, urdina eta berdea, hurrenez hurren.\nKasinoek ohiko diseinatutako txipak dituzte diru-balioarekin eta aurpegian inprimatutako edo grabatutako casinoaren izena. Txipak kolore anitzeko eta estilizatu egin daitezke ereduekin. Kolore-kodeketa goian aipatutako balioak jarrai ditzake, edo banakako kasinoek beren kolore kodetze sistema berezia izan dezakete.\nAtlanta casinos: Kasino gehienek zuriak, arrosa, gorria, berdea eta beltzezko oinarrizko koloreko kodearen balioak jarraitzen dituzte, $ 20rako txip horiaz gain, eta urrezko txipak $ 10 balio dute.\nLas Vegas: Kasino hauek oinarrizko oinarrizko kolore kodifikazioa ere erabiltzen dute, baina $ 20 txip gehi ditzakezu. Wynn kasinoko poker gelan, gainera, $ 2 eta $ 3 baloratzen dituzten marroi txipak ere baditu.\nKalifornia: ez dago gaming txip koloreak Kaliforniako mandatu legegileetan, baina joko arrunt gehienetan erabilitako kolore-kodifikazioa dago:\n$ 1: normalean urdina baina alda daiteke.\n$ 2: berdea\n$ 3: gorria\n$ 5: horia\n$ 10: marroia\n$ 20: beltza\n$ 25: morea\n$ 100: zuria (batzuetan biguna)\n$ 500: marroia, grisa (sarritan oversize)\nBalio handiko Casino izendapenak\nTxikien balioak $ 5,000 baino gutxiagokoak dira kasinoetan publikoek, zeren goi mailako jokoen jokoak, oro har, ikuspegi publikotik kanpo daude. Alderdi goreneko jokoetarako, kasinoek karta jartzeko neurriak dituzte. Joko publikoetan partaidetza handiko jokoa onartzen duten kasinoetan, $ 5.000, $ 10.000, $ 25.000, eta handiagoa duten deitura duten plakak izan daitezke. Casinos hauek, normalean, Nevada eta Atlantic City bakarrik aurkitzen dira.\nPoker Chipsen historia\nHistoriako jokoen jokoek markako modua erabili dute esku-dirutan edo beste moneta mota batzuei irudikatzeko. Hala ere, gaur egun ezagutzen dugun motako apustuak estandarizatzeko moduak 1800. hamarkadaren hasieran erabiltzen hasi ziren, saloiak eta jolas-etxeak Mendebaldean hezurrak, marfilezkoak edo buztin grabatuak erabiltzen hasi ziren etxeko etxetan.\nLehenengo txip hauek erraz kopiatu ziren, ordea, 1880ko merkataritzako enpresek fabrikatzaileari fabrikatzailearen hasierako eskuz egindako saltsak eta jolas etxeetarako buztinezko txip pertsonalizatuak egiten hasi ziren. Txip hauek arretaz estilizatu ziren bezero jakin bati bereziki emateko, eta, beraz, gogor ahalegintzen dira.\nKasino modernoetan, patata frijituak diseinatu eta fabrikatu ohi dira, eta asko oraindik ere buztin kopuru handia dute material konposatuan. Casinos batzuk zeramikazko txipak erabiltzen dituzte. Pisua, ehundura, diseinua eta kolorea arreta handiz kontrolatzen dira, paper moneta baino faltsuagoak egiteko. Kasino batzuei mikroklipak dituzten jokoen markatzaileak txertatzen dituzte, ia ezinezkoa da kopiatzea.\nPoker Chips erostea - Nola lortu kontratu onena\nTop 5 Texas Hold 'Em Poker-ren eskutik hasita txarrena\nTexas Hold 'Em Poker-en hobetzeko bost modu erraz\nZer deritzozu zer? Poker Hands From The Strongest to Weakest kategoriatan\n22 DIY Gabonetako zuhaitzaren apaingarriak\nMid-Century Glasserako gida\nPaperaren apaingarriak nola egin\nNola eraiki eta haririk gabeko eredu trenak alderantzikatutako begiztak\nEguraldi dieseleko lokomotora aireztatzea\nJewelry Making Classes aurkitzea


Eskola: heziketa edo lan mundura begira? - Hezkuntza Antolakuntza eta Teknologia Berriak\nOndorengo testu hau "Sociologia de las instituciones de educacion secundaria" eta nere gogoeten emaitza labur bat da.\nEskoletan ume nahiz gazteak gizarteko erlazioen antzekoak diren egoeretara ohitzen dira, autoritate bat ezarriz, organizazio ohiturak ezarriz, ebaluazio sistema inposatuz eta konpetentzia bultzatuz besteak beste. Baina merkatuan lan denak ez direnez berdin, batzuek aginduak bete soilik egiten dituzten bitartean beste batzuek autonomia dute, eskolak piramide itxurako antolaketa izan behar du bakoitzari etorkizunean izango duen lanpostuaren araberako sozializazioa eskaintzeko. Bestetik, guztiek aukera berak izateaz arduratu behar da eskola, beraien lorpenen araberako banaketa emanez.\nHezkuntzaren benetako proposamena, pertsonak heztea izatetik, hauek lan mundu kapitalista eta konpetente batetara egokitzea bihurtu da. Heziketa honetan arrakasta izaten badugu gure bizitzan zehar zoriontasun materiala izango dugula ziurtatzen da, ordea, ez bada arrakastarik lortzen, lan eskergak egitera kondenaturik egongo gara, gizarte maila txiroenen parte izanez. Honek, hezkuntzaren gaur egungo balore eta izaerak gogor kritikatzera bultzatu beharko gintuzke.\nEskolatan lanarekin zerikusirik ez daukan edozer gauza kanporatua izan ohi da. Horrela, hezkuntza sistemaren antolaketak lanarenaren antzekoa izan behar du (ordutegiak esaterako), lanaren diziplina barneratzea ahalbidetzeko. Lanpostu iraunkorrak eta baita lanpostuak ere urritzen joateak orden sozial eta eskolarra sortzeko aitzakia paregabea dira. Orokorrean, eskolaren lehen mailatan ematen den kalifikazioen araberako aukeraketa ondoren gizartean islatzen da.\nGuztion aukerak berdinak diren gizarte materialista batean, gizarteak berak pertsona bakoitza bere lorpenen arabera sailkatuko dituela uste dute Parsons eta Durkheim-ek. Honen harira Dukheimen-ek uste du Estatuak zuzendutako hezkuntzan lan banaketa oinarri duen gizartea onartu eta bere baloreak onartzen dituzten pertsonak hezi behar direla, horren araberakoa izango baita pertsonen zoriontasuna. Ez hori bakarrik, bere iritziz eskolak pertsonen gaitasunen arabera lan merkatuko postu hierarkiko ezberdinetarako trebatu behar ditu ikasleak. Parsonsen esanetan, famili edo gizarte giroko heziketa berezitzailea den bitartean, eskolakoa unibertsalista da.\nGainera, eskolan abstraktoa praktikoaren gainetik irakasten da, hau da eguneroko bizitzatik urrun dauden gauzak irakasten dira, horrela ikasleek eguneroko gai hauen inguruan duten aurreiritzi edo jakintasuna alde batera usten da. Bestetik, eskolako interes teknikoa dela eta, ikasleei ematen zaizkien problemetan inguruneak aurrez manipulatu egiten dira, horrela aurkeztutako informazioa tratatzeko ez dago betarik elementuen erlazio zuzen eta deduktibo bat ezartzen baita (problemek aurrez erabakitako emaitza dute). Interes praktikoak berriz ulergarritasuna dauka helburu nagusi, ingurunea ulertu honen arabera jokatzeko eta ez aurrezarritako ingurune baten arabera. Interes praktikoko ariketa egoki bat zera izan liteke, gaztetxoei azokako prezioen taula bat eman eta honen arabera aste osorako erosketa orekatu eta osasuntsu bat egitea diru jakin batekin. Honela aurrek beraien arrazonamendu eta abileziak erabili beharko lituzkete, baita eragiketa matematikoak ere eta bizitza osasuntsu bat egiteko zein elikagai diren egokiak eta zein neurritan ikasiko lukete. Honek gaur egun garrantzia handia du, sukaldean gero eta denbora gutxiago pasatzen baita eta jakien kalitatea okerragoa baita. Honekin erlazionaturik, umeen jolas kooperatiboak aipatu beharko lirateke, honekin inor ez baita baztertua sentitzen, inork ez baitu irabaz ez galtzen.\nEskolan irakasten den materia egokiaren aukeraketa oso garrantzitsua da. Badaude lau azpimarragarriak direla eta irakatsi beharko liratekeela. Lehena, legeei dagokio, hauen ezjakintasunak ez du esan nahi betetzen ez direnik, baizik eta pertsonak bere eskubideak ez dituela ezagutzen. Beste bat, komunikabideena da, telebista bezalako medio indartsu baten aurrean ordu asko pasatzen dira eta honen neurriko erabilera egitea beharrezkoa da. Prentsari dagokionez, eskolan gaztetxoak eguneratuta egoteko nahitaezkoa litzateke honen presentzia. Azkena, lan munduaren ezagutza da, honek eskolan apenas baitauka presentziarik. Eskola teknologiaren mundura kontsumitzailearen ikuspuntutik hurreratzen da eta ez langilearen ikuspuntutik. Etxeko lanen egoera okerragoa da, hauek ez baitute inolako lekurik eskolan.\nOndorio bezala, esan daiteke eskolak bere lehen helburuan, jakinduria transmititzean alegia, porrot egiten duela. Jakinduria esamenak pasatzeko balio duen gauza soil bat bezala kontsideratzen da. Nabarmendu beharra dago egungo ikasleek irakurtzeko inoiz baino ohitura gutxiago dutela. Azkenik, esan beharra dago eskolan kultura ezberdinek bat egiten dutela, horregatik jakinduria hauen ingurunearekin erlazionatu gabe transmititzeak ez duela emaitza onik erakusten <?xml:namespace prefix = o ns = "urn:schemas-microsoft-com:office:office" />


MENCHU GAL "18 CM" ERAKUSKETAREN II.EDIZIOKO PROTAGONISTA : Zazpi aldizkaria\nMENCHU GAL "18 CM" ERAKUSKETAREN II.EDIZIOKO PROTAGONISTA\nEka, 2019 Irun, exposicion\n"18 cm" erakusketan, herritarrek parte hartu egin dezakete, uztailaren 3tik 27ra bitartean aurkezten diren lanik onenak aukeratuta. Antolakundeak balantze ona egin du iazko edizioaz: 26 artistaren 52 lan jaso zituen.\nAstearte honetan, Juncal Eizaguirrek, Kulturako ordezkariak, eta Ricardo Catalánek, "18 cm" proiektuaren koordinatzaileetako batek, erakusketaren bigarren edizioa aurkeztu dute.\n"Erakusketen programazio erregularraren barruan, Amaia Kultur Zentroa herritarrek egiten dituzten proposamenak gauzatzeko prest dago beti. '18 cm' hartzen ditugun ekimenen adierazgarri bat da, eta pozik laguntzen dugu horrelakoei forma ematen eta herritarrei ezagutarazten. Beste leku batzuetako ereduei jarraitzen die ideiak, eta asko estimatzen dugu 2019an itzuli egin dadin, iaz estreinatu baitzen, eta, Menchu Galen jaiotzaren mendeurrena ospatzeko ekitaldi programaren barruan, artista hori izan dadin protagonista", adierazi du Juncal Eizaguirrek.\n"18 cm" gunea 2018an sortu zen, artearen munduan agertoki berriak urratzeko eta nolanahiko sortzaileek (afizionatuek, hasi berriek, amateurrek zein eskarmentudunek) egindako obrak erakusteko gune berriak sortzeko, eta Ana Zubikoa da komisarioa, eta Ricardo Catalán ekoizlea.\nNolanahi ere, erakusketa hau berdingabea da, bertan parte hartzeko jarraibideak direla-eta, eta benetako erronka da artistentzat.\n"18 cm" erakusketan parte hartzeko baldintza nagusia da lan guztiek neurri batzuen barruan egon eta gai jakin bati buruzkoak izan beharra. Bi zutabe horietan oinarritzen da erakusketaren nortasuna, eta, ildo horretatik, obrak 18 cm-koak izan daitezke gehienez ere, eta, edizio honetan, Menchu Gal irundar artistaren inguruko gai artistikoetan inspiratu behar dute, haren jaiotzaren mendeurrena betetzen baita 2019an.\nObrak Kultura eta Kirol Arloaren bulegoetan aurkeztu beharko dira, uztailaren 10etik 30era bitartean, astelehenetik ostiralera, 08:30etik 14:00etara, eta, obrekin batera, izena emateko orria aurkeztu beharko da, behar bezala beteta. Gainera, izena emateko orriari, aukeran, aurkezten dituen obrei buruzko azalpen labur bat erantsi ahalko dio parte hartzaile bakoitzak.\nAurkeztutako obra guztien artean, aukeraketa egingo du antolakuntza batzordeak, jasotako lanen kopurua, kalitatea eta aniztasuna eta erabilgarri duen tokia kontuan hartuta, eta aukeratzen diren obrek osatuko dute Amaia Kultur Zentroan jarriko den erakusketa. Abuztuaren 23tik irailaren 8ra bitartean egongo da ikusgai erakusketa hori.\nInformazio gehiago nahi dutenek Herritarrentzako Arreta Zerbitzura jo dezakete, edo Kultura eta Kirol Arlora, cultura@irun.org helbide elektronikora idatzita edo 943505407 telefono zenbakira deituta.\nSariei dagokienez, edukiak hobetu izana nabarmendu du antolakundeak: edizio honetarako, Tamayo paper dendarako 180 euroko erosketa txartel bat aurreikusi du ?Donostian dago Tamayo, Legazpi kaleko 4. zenbakian?, baita bi bidaia kaxatxo ere. Gainera, aipatzekoa da parte hartzaile guztiek opari bat izango dutela Marqués del Atrio ardandegiaren kontura.


aurretik 2018 laburpena-eu\n+ aurretik 2018 resumen-es\nProduktuan edo/eta prozesuan berritzen duten establezimenduak\nProduktu edota prozesu berritzaileak sortu dituzten (berrikuntza teknologikoa egin duten) Bizkaiko enpresa berritzaileen portzentajea %28koa izan da 2016an, hau da, aurreko urtean\nbaino 0,6 puntu baxuagoa\nAntolakuntzako berrikuntza deitzen zaio enpresaren barne funtzionamenduan, lantokiaren antolakuntzan edo kanpoko harremanetan lehenago inoiz erabili gabeko antolakuntza metodo berriak sartzeari. Bizkaiko enpresen %14,9k horrelako aldaketaren bat egin dute 2014-2016 aldian. Portzentaje hori 2013-2015 aldikoa baino 1,6 puntu txikiagoa da.\nMerkaturatze berrikuntza deitzen zaio merkataritza estrategia edo kontzeptu berriak inplementatzeari; estrategia edo kontzeptu horiek aurretik erabiltzen zirenengandik desberdinak izan behar dute eta sekula erabili gabeak. Aldaketa handia ekarri behar du produktuaren diseinuan edo ontziratzean, posizionamenduan, sustapenean eta prezioan. Bizkaiko establezimenduen %8,9k horrelako aldaketaren bat egin dute 2014-2016 aldian. Portzentaje hori 2013-2015 aldikoa baino 0,3 puntu txikiagoa da.\nBizkaiko establezimenduen %95,1ren iritziz, berrikuntza teknologikoak efektu garrantzitsuak dauzka beren jardueraren garapenean. Nagusiki produktuen gainean du eragina (%88,8) eta kalitate handiagoa ematen die ondasun eta zerbitzuei (%78,4).\nBizkaian berrikuntzak sortzen dituzten establezimenduen %31,2k I+G-ko jardueren inguruko lankidetza hitzarmenak izenpetu dituzte beste enpresa edo erakunde batzuekin 2014-2016 aldian. Portzentaje hori 2013-2015 aldikoa baino 1,6 puntu handiagoa da.\nHona hemen aurreTIK 2018 azterlanean analizatu diren alderdi batzuk:


Burnet konderria (Texas) - Wikipedia, entziklopedia askea.\nBurnet konderria (Texas)\nBurnet konderriaren kokapena AEBtan\n30°47′N 98°11′W / 30.78°N 98.18°W / 30.78; -98.1830°47′N 98°11′W / 30.78°N 98.18°W / 30.78; -98.18\n2.575,12 km2 (%97.36)\n69,94 km2 (%2.64)\nBurnet konderria (ingelesez: Burnet County) Texasko konderri bat da, Ameriketako Estatu Batuetan. Hiriburua Burnet da. 2010eko zentsuaren arabera 42.750 biztanle zituen, Burnet kilometro koadroko azaleran.\nBurnet konderriak 2.645,06 kilometro koadro ditu. Horietatik 69,94 ura dira. Beste 2.575,12 lurra dira. Biztanleria dentsitatea 16,16 da.\n2010eko zentsoan bizi ziren 42.750 pertsonetatik 41.182 txuriak edo hispanoak dira. Horietatik hispano edo latino kategorian 8.652 dira. 700 beltzak edo afroamerikarrak. 169 amerikar natiboak ziren eta 13 Hawaii edo Pazifikoko irletako natiboak. 198 asiarrak ziren. Bestelako arraza bat kategorian 44 biztanle daude. Bukatzeko euren burua arraza bat baino gehiagotan 444 pertsonek kokatzen zuten.


Seme-alabatzat hartutakoen eta haien familien arteko kultura eta arraza aldeak dira prestakuntza hitzaldi berriaren ardatz . El Correo\nArraza eta kultura aldeak izango dira Cari Mac Kayk, urriaren 1ean, Ignacio Aldecoa Kultur Etxean eskainiko duen hitzaldiaren ardatz\n27 septiembre 201600:01\nGizarte Ongizaterako Foru Erakundearen (GOFE) Adingabeen eta Familien Arloak berriro ekingo dio aste honetan seme-alabatzat hartuta dituzten Arabako Familientzako prestakuntza zikloari Cari Mac Kay familia bitartekariaren hitzaldi batekin, zeinek kultura eta arraza inguru desberdin baten hazteak dituen ondorioak jorratuko dituen.\nHitzaldiek, dagoeneko seme-alabatzat hartutakoak dituzten edo hartarako zain dauden familiei begira prestatuek, seme-alabak etxera heldutakoan, gurasoek izan beharreko prestakuntza areagotu nahi dute, seme-alaba horien jatorria estatuan zein nazioartean izan. Foru aldundiaren asmoa da hitzaldi horiek lagungarri izatea, adopzioaren inguruabarrak ulertzeko, eta familia horiei hezkuntzarako tresna hobeak ematea.\nArraza eta kultura aldeak izango dira Cari Mac Kayk, urriaren 1ean, Ignacio Aldecoa Kultur Etxean eskainiko duen hitzaldiaren ardatz. Gizarte langilea eta familia bitartekaria da, Bartzelonako Elizbarrutiko Caritasen lan egiten du eta jatorri ginear eta afroamerikarreko alabatzakoa da. Haren hitzaldiaren izenburua honako hau izango da: “¿Qué significa ser racialmente y/o culturalmente diferente a mi familia?”.\nPrestakuntza ziklo hau azaroaren 12an bukatuko da, psikologo eta haur hezitzaile Elena Rodriguez Borrajoren saio batekin. Elena Rodriguez babesgabetasun goiztiarra jasan duten haur eta nerabeekiko tratamenduan aditua eta Alen zentroaren (Coruña) sortzaile eta zuzendaria da. Seme-alaba adoptatuen hazkuntzan trebeago izateko baliabideez arituko da bere hitzaldian. Saio horietakoren batean (adierazi zeinetan) edo bietan izena eman nahi izanez gero, egin 945274096 telefonoan edo ifbsinfancia@alava.net posta elektronikoan.


Hazkunde ikusgarria TOKIKOM taldeko webguneen kontsumoan - - Aiurri.eus\nTOKIKOM 2020-04-09 10:23\nTOKIKOMeko toki komunikabideak ahalegin ikaragarria egiten ari dira egunotan, tokiko informazioa inoiz baino beharrezkoagoa den egoera berezi honetan lana txukun eta puntual egin, eta gertuko informazioa kalitatez eta euskaraz jasotzeko eskubidea bermatzeko.\nEzohiko egoerak eta komunikabideek egindako lan apartak areagotu egin dute euskarazko gertuko informazioaren gosea. Ikusi besterik ez dago toki komunikabideen webguneen erabilerak izan duen gorakadak.\nMartxotik martxora, %85ko hazkundea\nAmaitu berri den 2020ko martxoko trafikoa 2019ko martxokoarekin konparatuz gero, TOKIKOMeko webguneetara egindako bisitek %85 egin dute gora: 1.250.274 izatetik 2.314.268 izatera pasa dira. Erabiltzaileetan ere %64ko igoera izan da, 406.686tik 668.637ra eta, azkenik, ikusitako orrialde kopurua ere neurri bertsuan hazi da %66, 3.155.447tik 5.234.440ra pasatuz.\nHazkunde horretan, nabarmentzekoa da gaixotasunak gogorren jo duen lekuetan nola igarri den tokiko informazioarekiko interesa hazi dela. Hala, Arabako Aleak aise hirukoiztu egin du bisita kopurua, eta Beterri-Aiztondo-Buruntzako Aiurri.eus ere hortxe-hortxe ibili da, egunotan egiten ari den lanketa bereziari esker.\nHilabetean, %51eko hazkundea\n2020ko otsaila eta martxoko datuak konparatuz gero, hor ere nabarmena da igoera. Talde osoko webguneen bisitak %51 hazi dira tarte horretan, eta hor ere nabarmena izan da eremu kaltetuenetan izan den gorakada: Bizkaiko Hego Uribe eskualdeko Geuria.eusek 2,61 aldiz biderkatu du bere bisita kopurua otsailetik martxora, eta Arabako Aleak 2,53 aldiz.\nTrafiko mugikorra, %75\nBestalde, azken 12 hilabeteetako kontsumo datuek argi erakusten dute giroan sumatzen den sentsazioa: batez beste, TOKIKOMeko webguneetara egindako bisiten %74,5 gailu mugikorretatik egin dira martxoan, duela urtebete baino 7,37 puntu gehiago, eta otsailean baino 3,28 gehiago.\nHainbat webgunetan, gainera, mugikorretako trafikoa bisita guztien %80tik gora da jadanik. TOKIKOMeko komunikabideak ezin hobeto egokitu dira errealitate horretara, eta bazkide gehienek edizio digitalaren oinarri gisa erabiltzen duten TOKIKOM Plataforma informazioa mugikorretan bikain erakusteko diseinatuta dago.


Gurot galderen lehiaketan taldeka parte hartzeko izenematea, zabalik - Uribe kosta - Hiruka.eus\nGurot galderen lehiaketan taldeka parte hartzeko izenematea, zabalik\nErredakzioa 2021-11-04 11:22\nDatorren azaroaren 8ra arte zabalik egongo da Gurot galderei buruzko lehiaketan taldeka parte hartzeko izena emateko epea. Alkarbide, Bizkaiko udal eta mankomunitateetako euskara zerbitzuen (Getxokoa barne) Bilguneak martxan jarritako Gurot aplikazioaren lehiaketan 12 eta 17 urte bitarteko gazteek parte har dezakete. Taldeak hiru lagunek osatutakoak izan behar dira. Lehiaketaren galderei erantzuteko epea azaroaren 8tik abenduaren 8ra izango da.\nGetxoko talde bi onenentzako sariak 100 eta 50 euroko txartel bana izango dira, hurrenez hurren, Euskararen Laguna Saltokien sarean gastatzeko, eta gainera abenduaren 20an Bilboko Azkuna zentroan izango den Bizkaiko finalera pasako dira. Final horretako sariak ordenagailu eramangarri bana, smartwatch bana eta 50 euroko bono bana izango dira.\nUne honetan Euskara Zerbitzua lehiaketa aurkezten ari da udalerriko ikastetxeetan, harrera ona jasoz.


Juan Jose Alkain - Wikipedia, entziklopedia askea.\nJuan Jose Alkain\n(«Udarregi» orritik birbideratua)\nArtikulu hau Udarregi bertsolariari buruzkoa da; Udarregi izena gaitzat duena beste hau da: «Udarregi (argipena)»\nAia, 1829ko urriaren  1a\nUsurbil, 1895eko urriaren  2a (66 urte)\nbertsolaria, nekazaria eta idazlea\nJuan Jose Alkain Iruretagoiena, Udarregi ezizenez ezagunagoa, (Aia, Gipuzkoa, 1829ko urriaren 1a - Usurbil, Gipuzkoa, 1895eko urriaren 2a), gipuzkoar bertsolaria izan zen. Aiako Uztaeta-buru baserrian jaio zen, baina bere bizitzako zatirik handienean Usurbilgo Artikula-aundi baserria izan zuen bizileku.\nNekazaria zen bizibidez, eta plazarik plaza bat-bateko saioetan asko ibili zen. Haren bertso askorik ez zaigu heldu, alfabetatugabea baitzen. Bertso paperen bat argitaratu nahi zuenean, Usurbila jaisten zen; han, berak diktatutako lerroak idazten zizkion herriko organista Jose Txikik.\nAita Zabalak Udarregi bertsolaria (1966) liburuan bildu zituen Udarregiren bertso paperak. Ospetsuenak, britainiarrek Donostia erre zuteneko gertaerei jarritakoak, 1893an eginak.\n↑ a b «Udarregi», Auñamendi Eusko Entziklopedia.\n↑ «Udarregi», Lur Hiztegi Entziklopedikoa.\nZabala, Antonio (1966): UDARREGI BERTSOLARIA, Auspoa liburututegia; bertan Udarregiren bizitzari buruzko xehetasunak eta bere bertsoak azaltzen dira.\nOrriaren azken aldaketa: 2 apirila 2017, 20:42.


ESKOLA TXIKIAK, HERRITARREI HARRERA - Yartu kultura elkartea Yartu kultura elkartea\nESKOLA TXIKIAK, HERRITARREI HARRERA\nEz dago ekarpenik 28 abendua, 2014\nAbenduaren 20an, Ezkio-Itsasoko Eskola eta Udalak antolatuta herritarrei zuzendudako harrera ekitaldia antolatu zuten.\nIkasturtea irailean hasi bazen ere, eskola berria herritarrei erakutsi eta bertan herritarrak eskuzabalik hartzea zuen helburu.\nEguerdian eskolako haur eta irakasleek eman zioten hasiera ekitaldiari kantu eta dantzekin. Ondoren etorri ziren udalaren, irakasleen eta guraso elkarteko ordezkarien azalpen eta esker oneko hitzak.\nEgun honetarako bereziki prestatutako bideo bat ikusteko aukera ere izan zuten bertaratutakoek. Bertan, gaur egun eskolan dauden haurren eta egiten dituzten ekintzen argazki bilduma bat ikusteko aukera izan zen, alkatearen, irakasleen eta guraso elkarteko lehendakariaren azalpenez lagunduta.\nOndoren alkateak eskola berriaren proiektua eta egingo diren obren nondik norakoak azaldu zituen. Pozik ikusi ziren batez ere gaur egun ikasle-irakasle-guraso direnak, baina baita beraien eskola berria izango dena ezagutzera gerturatu zirenak ere.Eskolarekin lotura zuzena ez duten herritar ugari ere pozik azaldu zen; herriarentzat ere eskola izatea oso garrantzitsua bait da.\nEkitaldiaren amaieran, beheko aretoan mokadutxo bat hartzeko aukera ere izan zen eta bertan ikusi ahal izan genituen eskolako logo eta izen lehiaketara aurkeztu ziren lanak ere.